<p style="text-align: justify;"><strong>आलीराजपुर</strong> । &nbsp; जनसुनवाई में अपर कलेक्टर सुरेशचंद्र वर्मा ने आवेदकों की समस्याएं और शिकायत संबंधित आवेदन प्राप्त कर आवेदनकर्ताओं की समस्याएं सुनी। कलेक्टोरेट सभाकक्ष में आयोजित जनसुनवाई में मंगलवार को अपर कलेक्टर वर्मा ने आवेदनकर्ताओं की समस्याओं को सुनते हुए उनके निराकरण हेतु संबंधित विभाग प्रमुख को आवश्यक निर्देश दिए। कई आवेदनों का तो मौके पर ही निराकरण किया गया। जन सुनवाई में विभिन्न मांग, शिकायत और समस्याओं से जुडे&THORN; 29 आवेदन प्राप्त हुए। साथ ही अन्य आवेदनों पर समय सीमा में निराकरण के निर्देश संबंधित विभाग प्रमुख को दिए। जन सुनवाई में जिला पंचायत मुख्य कार्यपालन अधिकारी एम एल त्यागी सहित अन्य विभाग प्रमुख उपस्थित थे। अधीक्षकों द्वारा आवेदन सौंपते हुए बताया कि कार्यालय आयुक्त जनजातीय कार्य विभाग मप्र भोपाल के पत्र 13 सितम्बर 2017 के अनुसार अनुसूचित जनजाति वर्ग के छात्रावास, आश्रम में छात्रावास अधीक्षक की पूर्णकालिक संविदा अधीक्षको की नियुक्ति की गई। खण्ड शिक्षा अधिकारी जोबट के द्वारा 6 जून व 20 जून 2018 को आश्रम, छात्रावास में नवनियुक्त अधिक्षको को कार्यमुक्त किया गया, लेकिन पूर्व अधीक्षको द्वारा आज तक छात्रावास, आश्रम का प्रभार नहीं दिया गया और पूर्व अधीक्षकों द्वारा प्रभार नही देने की धमकी दी जाती है, साथ ही वह आश्रम पर उपसित भी नही रहते है जिससे प्रभार प्राप्त करने के लिए संपर्क करने में असुविधा होती है। वहीं इनके द्वारा शासन के आदेश की भी खुली अवहेलना की जा रही है। इस दौरान नवनियुक्त अधीक्षकगण शीला निंगवाल कन्या आश्रम नेहतड़ा, रिंकु एलवीन अजा कन्या छात्रावास जोबट, बादलसिंह चौहान बालक छात्रावास उबलड़, संदीप बघेल बालक आश्रम उण्डारी, मंतरसिंह रावत बालक आश्रम खट्टाली, नवलसिंह चौहान अंग्रेजी माध्यम बालक छात्रावास जोबट उपिस्थत थे।</p>
