<p style="text-align: justify;"><strong>भोपाल&nbsp;</strong>।&nbsp;<strong> </strong>एमपी नगर इलाके में सक्रिय कॉलगर्ल को पकड़ने के लिए पुलिस ने सोमवार को जाल बिछाया और जिस्म फरोशी करने वाली सात महिलाओं को दबोच लिया। पकड़ी गई महिलाओं की उम्र तीस से पचास वर्ष के बीच की है, जो लंबे समय से चिनार पार्क और आसपास के इलाके में सक्रिय थीं। जानकारी के अनुसार पुलिस को लगातार सूचना मिल रही थी कि इस इलाके में महिलाएं जिस्म फरोशी कर रही हैं। सोमवार की शाम को सादा कपड़ों में सिपाहियों को ग्राहक बनाकर इलाके में भेजा गया था। चिनार पार्क और व्यापमं चौराहे के आसपास पहुंचे इन सिपाहियों ने महिलाओं से सौदा तय किया। सौदा होने के बाद उन्हें पांच- पांच सौ रुपए के वही नोट दिए गए, जिनके नंबर पहले से थाने में दर्ज थे। महिलाओं ने रुपये लेने के बाद जैसे ही ग्राहक बने सिपाहियों को साथ चलने के लिए राजी हुई, वैसे ही पुलिस टीम ने उन्हें दबोच लिया। इस प्रकार से कुल सात महिलाओं को पकड़ा गया। पूछताछ के दौरान पता चला कि महिलाएं बैरागढ़, लालघाटी, श्याम नगर, वल्लभ नगर, जिंसी जहांगीराबाद और अशोका गार्डन की रहने वाली हैं। ज्ञात हो कि एक पखवाड़ा पहले अवधपुरी इलाके में जिस अधेड़ महिला की हत्या हुई थी, उसे भी चिनार पार्क के पास से ही ले जाया गया था। इसके बाद पुलिस लगातार इलाके में नजर रख रही थी।</p>
