<p style="text-align: justify;"><strong>जबलपुर</strong>। प्यार में अंधी हो गई एक नाबालिग लड़की ने घर में सो रहे अपने ही पिता की कुल्हाड़ी से गर्दन काट कर निर्मम हत्या कर डाली। बेलगखेड़ा के ग्राम मैली में हार में सपरिवार रहकर तकवारी का काम करने वाले एक व्यक्ति की 22 जून को आधी रात को कुल्हाड़ी से गर्दन काटकर निर्मम हत्या कर दी गई थी। उसकी पत्नी समीप ही बरामदे में सो रही थी। इस जघन्य हत्या कांड की जांच पड़ताल में खुलासा हुआ कि मृतक की बेटी ने ही उसका कत्ल किया है। पुलिस ने आरोपी नाबालिग को अपनी हिरसात में ले लिया है। खेत की करता था रखवाली पुलिस के अनुसार ग्राम कुआखेड़ा निवासी दयाराम रजक ने पुलिस को सूचना दी थी कि ग्राम मैली स्थित खेत में बने मकान में ग्राम कुसली निवासी 38 वर्षीय भोला राम गौंड़ पिछले 15 वर्षो से सपरिवार रहकर फसल की रखवाली करता था। उसकी कुल्हाड़ी से गला काट कर हत्या कर दी गई है। पुलिस को घटना स्थल पर मृतक का शव मिला। उसके गले में धारदार हथियार की चोट के निशान थे। घटना स्थल पर खून फैला हुआ था। मामला हत्या का हाने के कारण वरिष्ठ अधिकारियों को तत्काल सूचना दी गई।</p>

<p style="text-align: justify;"><strong>कुत्ते भौंकने पर जागी थी पत्नी</strong></p>

<p style="text-align: justify;">मृतक आत्मा गौड(काल्पनिक नाम) की पत्नि हत्लो बाई ने बताया कि रात को खाना खाने के बाद उसका पति टीवी देख रहा था तथा रात करीब 11 बजे सो गया था। घर की परछी में पति, 12 वर्षीय छोटा बेटा तथा 7 वर्षीय नातिन सो रही थी जबकि वह अपने बड़े बेटे के साथ सो रही थी, उसकी 17 वर्षीय बेटी पूजा (काल्पनिक नाम) अलग पलंग पर सो रही थी। रात करीब 12 बजे मृतक की पत्नी की नींद कुत्तों के भौंकने पर खुली और उसने लाइट जलाकर देखा तो उसके पति मृत हालत में पड़े थे तथा खून फैला हुआ था।</p>

<p style="text-align: justify;"><strong>मोबाइल फोन से मिला सुराग</strong></p>

<p style="text-align: justify;">पुलिस ने शव को पीएम के लिए भेजने के बाद सघन पूछताछ की । वहं पुलिस को मृतक का एक मोबाइल फोन मिला। इस मोबाइल के संबंध में पूछताछ करने पर ज्ञात हुआ कि उक्त मोबाइल फोन घर के किसी सदस्य का नहीं ह। अत: पुलिस को संदेह हुआ कि उक्त मोबाइल फोन हत्यारे का हो सकता है। पुलिस ने उसके नम्बर के आधार पर जांच पड़ताल की दिशा तय की। इस फोन से पुलिस को जल्द ही ऐसे सुराग मिल गए जिससे हत्या की गुत्थी सुलझती चली गई।</p>

<p style="text-align: justify;"><strong>नेपाल सिंह लोधी का था फोन</strong></p>

<p style="text-align: justify;">पुलिस ने सख्ती पूर्वक जब मृतका की नाबालिग बेटी पूजा से पूछताछ की तो उसने बतायाकि उक्त मोबाइल फोन गाव में रहने वाले नेपाल सिंह लोधी है और वह उसके खेत से कुछ दूरी पर टपरिया में रहता है। पतासाजी में पुलिस को ज्ञात हुआ कि पूजा के नेपाल सिंह से प्रेम संबंध चल रहे थे और उसने ही उसको मोबाइल दे रखा था।</p>
