<p style="text-align: justify;"><strong>जबलपुर</strong>।<strong> </strong>प्रख्यात पर्यावरणविद, हिंदी और गुजराती भाषा के प्रसिद्ध साहित्यकार और चित्रकार अमृतलाल वेगड़ का शुक्रवार को जबलपुर में देहांत हो गया। वेगड़ (90) को अस्थमा की समस्या थी। कुछ समय पहले उनका प्रोस्टेट का आॅपरेशन भी हुआ था, जिसके बाद उनका स्वास्थ्य बिगड़ता गया। नर्मदा की कई बार परिक्रमा करने वाले वेगड़ इस नदी पर लिखी अपनी किताबों के लिए जाने जाते थे।</p>

<p style="text-align: justify;"><strong>मिले थे अनेक पुरस्कार</strong></p>

<p style="text-align: justify;">वेगड़ को गुजराती और हिंदी में साहित्य अकादमी पुरस्कार एवं महापंडित राहुल सांकृत्यायन पुरस्कार के अलावा मध्यप्रदेश राज्य साहित्य पुरस्कार से सम्मानित किया गया था। उनके परिवार में पत्नी कांता वेगड़ और पांच पुत्र हैं।</p>

<p style="text-align: justify;"><strong>4000 किमी की पदयात्रा</strong></p>

<p style="text-align: justify;">वेगड़ ने नर्मदा और सहायक नदियों की 4000 किलोमीटर से अधिक की परिक्रमा की। उन्होंने 82 वर्ष की आयु तक इसे जारी रखा। इसके माध्यम से उन्होंने नर्मदा के आंचल में फैली जैव विविधता को दुनिया के सामने पेश किया। नर्मदा पर लिखी उनकी कई पुस्तकें विश्वविख्यात हैं।</p>
