<p style="text-align: justify;"><strong>भोपाल</strong>। टीटी नगर स्थित डिपो चौराहे पर सोमवार की शाम कार सवार कार में सवार तीन युवकों ने एक लो-फ्लोर बस के कांच फोड़ दिए और भाग निकले। पुलिस ने बस चालक की रिपोर्ट पर कार सवारों के खिलाफ मामला दर्ज कर लिया है। एसआर-4 रूट की लो-फ्लोर बस सोमवार शाम को कोलार से करोंद जा रही थी। शाम सात बजे डिपो चौराहे पर चालक ने गाड़ी रोकी। इस दौरान परिचालक राजेंद्र परमार सवारियां उतारने लगे, जबकि चालक भगवान अग्रवाल ड्राइविंग सीट पर बैठे हुए थे। इसी बीच सफेद रंग की मारुति स्विफ्ट डिजायर कार से तीन युवक उतरे। उन्होंने गाड़ी को स्टार्ट करके रखा। युवकों ने लोहे की राड मारकर बस का अगला कांच और साइड वाली खिड़की का कांच फोड़ दिया। कांच फोड़ने के बाद तीनों युवक कार में बैठकर भाग निकले।</p>

<p style="text-align: justify;"><strong>सवारियों में मची अफरा-तफरी</strong></p>

<p style="text-align: justify;">बस के कांच पर हमला होते देख अंदर बैठी सवारियों में अफरा- तफरी मच गई। सभी लोग तत्काल ही बस से नीचे उतर गए।</p>

<p style="text-align: justify;"><strong>लगा रहा जाम</strong></p>

<p style="text-align: justify;">कुछ लोगों ने कार सवारों को रोकने का प्रयास भी किया, लेकिन किसी को समझ में नहीं आया। पुलिस का कहना है कि रास्ते में कोई विवाद जरूर हुआ होगा, जिसकी जांच की जा रही है। इस दौरान सड़क पर काफी देर तक जाम लगा रहा।</p>
