<p style="text-align: justify;"><strong>ब्रसेल्स</strong>। यूरोपीय संघ के नेताओं ने शुक्रवार को रासायनिक हथियारों के खिलाफ कड़ी कार्रवाई और जासूसी से लड़ने के लिए प्रयास तेज करने का संकल्प जताया है। तीन महीने पहले ब्रिटिश शहर सैलिसबरी में एक पूर्व रूसी जासूस और उसकी बेटी पर नर्व एजेंट हमले ने मॉस्को की निंदा करने में यूरोपीय संघ के देशों को एकजुट कर दिया था। ब्लॉक के नेताओं का कहना है कि रासायनिक हथियारों के प्रसार को रोकने के लिए वे नया कदम उठाना चाहते हैं। यह आह्वान अंतरराष्ट्रीय समुदाय के विश्व रासायनिक हथियार वाचडॉग की शक्तियां बढ़़ाने के पक्ष में मतदान करने के एक दिन बाद किया गया है। उसे सीरिया में जहरीले हथियार से हमले के लिए जिम्मेदार का नाम जाहिर करने की अनुमति दी गई है।&nbsp;</p>

<p style="text-align: justify;"><strong>सीरिया में हुआ कई बार रासायनिक हमला </strong></p>

<p style="text-align: justify;">सैलिसबरी हमले के साथ - साथ सीरिया के खूनी गृह युद्ध में बार - बार गैस हमला और उत्तर कोरिया के नेता किम जोंग उन के सौतेले भाई की मलेशिया में वीएक्स नर्व एजेंट का इस्तेमाल करके की गई हत्या से इस बात का डर पैदा हुआ है कि रासायनिक हथियारों के इस्तेमाल पर जो रोक थी वो धीरे - धीरे खत्म हो रही है। नाटो से सहयोग करेंगे: नेताओं ने यूरोपीय संघ के देशों से नाटो के साथ काफी करीब से सहयोग करने और सलाह - मशविरा करने का अनुरोध किया, ताकि शत्रुतापूर्ण खुफिया गतिविधियों से खतरे से मुकाबला किया जा सके।&nbsp;</p>

<p style="text-align: justify;"><strong>लंबी चर्चा के बाद यूरोपीय संघ के नेताओं के बीच शरणार्थियों पर समझौता</strong></p>

<p style="text-align: justify;">हुआर् एएफपी पर रात भर चली गहन वार्ता के बाद यूरोपीय संघ के नेताओं ने शरणार्थियों की जिम्मेदारी उठाने के बारे में एक समझौते पर शुक्रवार को दस्तखत किए। इससे पहले, एक महीने से शरणार्थी विरोधी सरकार की कमान संभाले इतालवी प्रधानमंत्री जियुसेप कोंते ने ब्रसेल्स की शिखर बैठक के समूचे एजेंडे के लिए संयुक्त दस्तावेज पर तब तक के लिए वीटो कर दिया था जब तक उनकी मांगें पूरी नहीं की जाती हैं। वह नहीं चाहते थे कि शरणार्थियों का बोझ अकेले इटली को उठाना पड़े।</p>
