<p style="text-align: justify;"><strong>मुरैना</strong>। विश्व हिन्दू परिषद बजरंग दल के पदाधिकारी व कार्यकर्ताओं द्वारा राष्ट्रपति के नाम एक ज्ञापन जिला कलेक्टर को सौंपा गया। विहिप बजरंग दल द्वारा नाबालिगों से रेप के मामले में शीघ्र फांसी दिए जाने का कानून बनाए जाने की मांग की गई। विहिप कार्यकर्ताओं ने कहा कि वर्तमान समय में देश में हो रही बलात्कार की घटनाओं के कारण देश में भय एवं आक्रोश का वातावरण बना हुआ है। 26 जून को 7 वर्ष की मासूम बच्ची के साथ एवं 1 जुलाई को सतना में 4 वर्ष की बच्ची के साथ हुई घटना से पूरा प्रदेश दहल उठा है, देश भर में घटना की भर्त्सना हो रही है, आमजन में आक्रोश है।</p>
