<p style="text-align: justify;"><strong>ग्वालियर</strong>। उच्च न्यायालय अभिभाषक संघ के अध्यक्ष, उपाध्यक्ष, भिंड बार के सचिव पर मालथोन में हुए हमले के विरोध में उच्च न्यायालय और जिला न्यायालय में वकील हड़ताल पर रहे। केसों की सुनवाई नहीं होने से पक्षकारों को निराश लौटे। संघ ने घटना की सीबीआई जांच व हमलावरों की जल्द गिरफ्तारी की मांग को लेकर संभागायुक्त को ज्ञापन सौंपा है। मंगलवार को स्टेट बार काउंसिल के आह्वान पर वकील हड़ताल पर रहेंगे। बार एसोसियेशन ग्वालियर के अध्यक्ष अनिल मिश्रा, उपाध्यक्ष राजीव शर्मा, भिंड बार के पूर्व अध्यक्ष रज्जन सिंह, सचिव विनीत मिश्रा निजी वाहन से जबलपुर जा रहे थे। मालथोन में टायर पंचर होने पर रात 11 बजे टायर बदलते समय बदमाशों ने हमला कर दिया और लूटकर भाग गए। पुलिस अज्ञात हमलावरों के खिलाफ मामला दर्ज कर लिया है। बार एसोसियेशन के आह्वान पर सोमवार को जिला और उच्च न्यायालय में वकील हड़ताल पर रहे, इसके कारण केसों की सुनवाई नहीं हो सकी। अभिभाषक संघ के सचिव वीरेंद्र पाल के नेतृत्व में संघ के सदस्यों और वकीलों ने सीएम के नाम ज्ञापन संभागायुक्त को सौंपा। ज्ञापन में मांग गई है कि मामले की सीबीआई जांच कराई जाए।</p>
