<p style="text-align: justify;"><strong>इंदौर</strong> ।&nbsp;&nbsp; शहर से लगातार नाबालिगों का अपहरण होने की घटनाएं सामने आ रही हैं। फिर दो थाना क्षेत्रों से दो किशोरियां लापता हैं। परिजन की शिकायत पर पुलिस ने मामला दर्ज किया है। बाणगंगा पुलिस ने बताया कि दीपमाला ढाबा सांवेर रोड की रहने वाली एक महिला ने शिकायत दर्ज कराई है कि उसकी नाबालिग बेटी लापता है। उसे कई जगह तलाशा, लेकिन उसका कहीं कोई पता नहीं चला। पुलिस ने महिला की शिकायत पर अपहरण का मामला दर्ज किया है। पुलिस को शंका है कि उसे कोई बहला-फुसलाकर ले गया। वहीं गौतमपुरा पुलिस ने बताया कि ग्राम फुलान के एक युवक ने शिकायत दर्ज कराई है कि उसकी बेटी घर से स्कूल जाने के लिए निकली थी, जो वापस नहीं लौटी। परिजन ने शंका जताई कि उसे कोई बहला- फुसलाकर ले गया है।</p>

<p style="text-align: justify;"><strong>पुलिस ने अपहरण का मामला दर्ज</strong></p>

<p style="text-align: justify;">कर किशोरी की तलाश शुरू कर दी। महिला को पीटा पुराने विवाद के चलते एक बदमाश ने घर में घुसकर महिला के साथ मारपीट की, साथ ही पीड़िता की मकान मालकिन के मोबाइल पर मैसेज भेजकर जान से मारने की धमकी देता है। कनाड़िया पुलिस ने कविता पिता भेरुलाल परमार निवासी ग्राम कुलाला गौतमपुरा हालमुकाम काउन्टीवाक कॉलोनी ग्राम झलालिया की शिकायत पर रूपेश राठौर पिता गोवर्द्धन राठौर निवासी ग्राम कटिंग जलोदिया देपालपुर के खिलाफ मामला दर्ज किया है। महिला कविता ने शिकायत दर्ज कराई है कि उसके घर में रूपेश आया और गाली-गलौज कर मारपीट की। महिला का आरोप है कि उसकी मकान मालकिन इंदू के मोबाइल पर भी रूपेश मैसेज भेजकर धमकाता है। पुलिस ने केस दर्ज कर आरोपी की तलाश शुरू कर दी है।</p>
