<p style="text-align: justify;"><strong>बड़वानी </strong>। <strong>&nbsp;</strong> इन दिनों युवाओं में सेना ज्वॉइन करने के प्रति क्रेज बढ़ रहा है, लेकिन सेना में उपलब्ध पदों और उन्हें प्राप्त करने की प्रक्रिया के बारे में सही तथा सटीक जानकारी का अभाव है। युवाओं की इस समस्या का समाधान नगर के एसबीएन पीजी कॉलेज के स्वामी विवेकानंद कॅरियर मार्गदर्शन प्रकोष्ठ के जरिए प्राचार्य डॉ. एनएल गुप्ता के निर्देशन में हो रहा है। कॅरियर सेल की टीम सदस्यों ने बताया कि भारत की तीनों सेनाओं थल सेला, जल सेना और वायु सेना में सैनिक तथा अधिकारियों के पदों और उनकी भर्ती प्रक्रिया की प्रामाणिक जानकारी ज्वॉइन इंडियन आर्मी वेबसाइट पर उपलब्ध है। गुगल पर ज्वॉइन इंडियन आर्मी एनआईसी डॉट इन सर्च करने पर यह वेबसाइट प्रदर्शित हो जाती है। इस वेबसाइट पर एनडीए, सीडीएस, एसएसबी आदि से संबंधित सम्पूर्ण जानकारियां हैं। यहां से आप सेना में उपलब्ध सभी पदों के बारे में जान सकेंगे। सैन्य प्रशिक्षण संस्थानों की जानकारी भी दर्ज है। हायर सेकंडरी, स्नातक, एलएलबी, इंजीनियरिंग, नर्सिंग एनसीसी आदि विभिन्न वर्गों की सैन्य भर्तियों का स्पष्ट विवरण यहां उपलब्ध है। सेना में भर्ती के लिए यूपीएससी से एनडीए और सीडीएस की परीक्षाएं आयोजित की जाती हैं। इंग्लिश, रिजनिंग, मेथ्स, जनरल नॉलेज और अच्छी फिजिकल तथा मेंटल फिटनेस के साथ सेना में स्थान प्राप्त किया जा सकता है। लड़कियां सेना में आॅफिसर वर्ग में जा सकती हैं। इस संबंध में अधिक जानकारी के लिए कॅरियर सेल में संपर्क करें।</p>
