<p style="text-align: justify;"><strong>नई दिल्ली।</strong> सीबीआई ने वड़ोदरा के डायमंड पावर इन्फ्रास्ट्रक्चर लिमिटेड द्वारा 2,654 करोड़ रुपए के कर्ज धोखाधड़़ी मामले में बैंक आॅफ इंडिया के रिटायर्ड जीएम वीवी अग्निहोत्री और रिटायर्ड डीजीएम पीके श्रीवास्तव को गिरफ्तार किया है। अधिकारियों ने बताया कि सेवानिवृत्त जीएम वीवी अग्निहोत्री और सेवानिवृत्त डीजीएम पीके श्रीवास्तव ने कर्ज सीमा प्रदान करने में कथित रूप से कंपनी का अनुचित तरीके से पक्ष लिया। कंपनी के प्रवर्तकों को इस साल अप्रैल में गिरफ्तार किया गया था। एजेंसी ने कहा था कि बिजली के तार और उपकरण बनाने वाली डीपीआईएल के प्रवर्तक सुरेश नारायण भटनागर और उनके दो बेटे अमित और सुमित हैं जो कि कंपनी के निदेशक भी हैं।</p>
