<p style="text-align: justify;"><strong>मुरैना </strong>।&nbsp; कांग्रेस चुनाव समिति के प्रदेश कार्यकारी अध्यक्ष एवं विधानसभा के मुख्य सचेतक रामनिवास रावत परसोटा में शहीद के परिवारीजनों से मिले। इस दौरान परिजनों ने बताया कि अभी तक शासन-प्रशासन को कोई भी प्रतिनिधि उनसे मिलने नही आया है, जिस पर से श्री रावत ने परिजनों को आश्वासन दिया कि वे आर्थिक सहायता हेतु प्रदेश के मुख्यमंत्री को पत्र लिखकर ध्यानाकर्षण कराएंगे। उल्लेखनीय है कि आर्मी में हवलदार के पद पर तैनात रहे शत्रुघन सिंह धाकड़ निवासी ग्राम परसौटा जौरा की ड्यूटी के दौरान पहाड़ी से पांव फिसलने की बजह से मृत्यु हो गयी थी। विधानसभा के मुख्य सचेतक श्री रावत को जैसे ही शहीद की सूचना मिली। वे मुरैना भ्रमण कार्यक्रम के दौरान शहीद के परिजनों से मिलने पहुंचे। इस अवसर पर उनके साथ वरिष्ठ कांग्रेस नेता व पूर्व जिपं अध्यक्ष रघुराज कंषाना, बनवारीलाल जापथाप, पंकज उपाध्याय, रामभरोसी पलिया, रामविलास धाकड़, रवि उपाध्याय, शिवराज कंषाना, अरूण कुलश्रेष्ठ, टिंकू तोमर सहित अनेंक कांग्रेस कार्यकर्ता मौजूद थे। परिजनों से मिलने के दौरान श्री रावत को परिजनों ने बताया कि शासन-प्रशासन का कोई भी प्रतिनिधि उनके मिलने नहीं आया है। ना ही उन्हें आर्थिक सहायता के लिए कोई आश्वासन मिला है। श्री रावत ने कहा कि मुख्यमंत्री द्वारा अभी हाल ही में एक आर्मी सैनिक को 1 करोड़ रुपए की आर्थिक सहायता प्रदान की गयी थी।</p>
