<p style="text-align: justify;"><strong>नई दिल्ली।</strong> सुप्रीम कोर्ट के फैसले के बाद भी दिल्ली का टकराव खत्म होने का नाम नहीं ले रहा है। अफसरों की ट्रांसफर- पोस्टिंग को लेकर दिल्ली सरकार ने आदेश जारी किए लेकिन सर्विसेज डिपार्टमेंट ने साफ कर दिया कि सरकार को ये अधिकार नहीं है, इसका अधिकार एलजी को है। हम सरकार का आदेश नहीं मानेंगे। वहीं दिल्ली सरकार का कहना है कि सुप्रीम कोर्ट के आदेश में साफ है कि पुलिस, लॉ एंड आॅर्डर और लैंड को छोड़ बाकी सभी विभागों पर दिल्ली सरकार फैसले लेने के लिए स्वतंत्र है। फिर भी अगर अफसर सरकार की नहीं सुनेंगे तो लोकतंत्र कैसे चलेगा? दिल्ली के सीएम अरविंद केजरीवाल ने एलजी से मिलने का समय मांगा है। उनका कहना है कि सुप्रीम कोर्ट का बुधवार को दिया गया आदेश लागू करवाने के लिए उनसे समर्थन मांगेंगे। सरकार फिर कोर्ट जाने पर भी विचार कर रही हैे।</p>
