<p style="text-align: justify;"><strong>भोपाल &nbsp;</strong>।&nbsp; नगर निगम परिषद की बैठक में संकल्प पारित कर अतिक्रमण निरीक्षक पद से हटाए गए कमर साकिब को जोन-11 का जोनल अधिकारी बनाया गया है। द&mu;तर में बंदूक लाने और कर्मचारियों से बदतमीजी की शिकायत के दूसरे दिन जोनल अधिकारी श्रीराम पटेल को जोन-11 से विदा कर दिया गया। सिटी प्लानर विजय सावलकर को मूल विभाग में भेजने के परिषद में पारित संकल्प पर आयुक्त अविनाश लवानिया ने नगरीय विकास के प्रमुख सचिव से मार्गदर्शन मांगा है। साकिब और सिटी प्लानर सावलकर के गैरजिम्मेदाराना रवैए और फोन न उठाने की शिकायत पार्षदों ने परिषद बैठक में की थी। तब साकिब को अतिक्रमण शाखा से हटाकर स्लाटर हाउस प्रभारी और सीपी सावलकर को उनके मूल विभाग भेजने का संकल्प पारित किया गया था। लेकिन गुरुवार को निगमायुक्त ने आदेश जारी कर साकिब को जोन-11 का जोनल अधिकारी बना दिया। आयुक्त से मिले थे अध्यक्ष मई में निगम में आमद देने वाले सिटी प्लानर सावलकर को हटाने का संकल्प बहुमत से पारित हुआ था। संकल्प पर अमल न होने पर अध्यक्ष के साथ महापौर परिषद के सदस्य आयुक्त से मिले थे। इसके बाद आयुक्त ने नगरीय विकास विभाग के प्रमुख सचिव को पत्र लिख कर मार्गदर्शन मांगा है।</p>
