<p style="text-align: justify;"><strong>मुंबई</strong>। सरकार ने धान की एमएसपी 13 फीसदी बढ़ाई है। ये बढ़ी एमएसपी चावल एक्सपोर्ट के लिए चुनौती बन गई है। एमएसपी बढ़ने से ग्लोबल मार्केट में भारतीय चावल महंगा हो गया है जिससे विदेश में भारतीय चावल की प्रतिस्पर्धा घटने का खतरा है। लेकिन कमजोर रुपए से चावल एक्सपोर्ट को सपोर्ट मिला है। इस साल रुपए में करीब 7 फीसदी की कमजोरी आई है। एलटी फूड्स भारत की प्रमुख चावल कंपनी है जो 50 से ज्यादा देशों को चावल एक्सपोर्ट करती है। कंपनी दावत ब्रांड के तहत बासमती का कारोबार करती है। ये रॉयल ब्रांड के तहत शरबती आटा भी बेचती है। कंपनी इकोलाइफ नाम से आॅर्गेनिक फूड कारोबार में भी है। वित्त वर्ष 2018 में कंपनी की आय 11 फीसदी बढ़कर 3613.6 करोड़ रुपए और मुनाफा 11 फीसदी बढ़कर 144 करोड़ रुपए रहा है। एलटी फूड्स के सीईओ और सीएफओ अश्वनी कुमार अरोड़ा ने कहा कि, कमजोर रुपए से चावल एक्सपोर्ट को सपोर्ट मिला है। अप्रैल- मई में नॉन बासमती चावल एक्सपोर्ट 40 फीसदी बढ़ा है। अप्रैल-मई में 14.3 लाख टन नॉन बासमती चावल एक्सपोर्ट हुआ। वहीं पूरे वित्त वर्ष 2018 में 86 लाख टन हुआ नॉन बासमती चावल एक्सपोर्ट हुआ। एमएसपी में बढ़त चावल एक्सपोर्ट के लिए मुश्किल बढ़ाने वाला है।</p>
