<p style="text-align: justify;"><strong>रायपुर</strong>। छत्तीसगढ़ सरकार ने गरीबी रेखा से नीचे जीवन यापन कर रहे परिवारों के लिए केंद्र की एक योजना लागू की है। बुधवार से शुरू हो रहे जनसंख्या नियंत्रण पखवाड़े के दौरान इसका प्रचार-प्रसार भी किया जाएगा। इसके अनुसार शादी के समय युवती की आयु 19 साल से अधिक हो और शादी के दो साल बाद पहले संतान के रूप में पुत्री का जन्म होता है, तो 12 हजार रुपए मिलेंगे। पहली संतान पुत्र होने पर यह राशि 10 हजार रुपए मिलेगी। इसी तरह पहली संतान के तीन साल बाद पुत्री होती है तो सात हजार व पुत्र होने पर पांच हजार रुपए देने का प्रावधान किया गया है।</p>
