<p style="text-align: justify;"><strong>ग्वालियर </strong>&nbsp;।&nbsp; अंतरराष्ट्रीय योग दिवस के अवसर पर विभिन्न जगह सामूहिक योग कार्यक्रम आयोजित हुए। एलएनआईपी में आयोजित हुए मुख्य समारोह में हजारों लोगों ने एक साथ योग के विभिन्न आसान किए। कार्यक्रम को संबोधित करते हुए केन्द्रीय मंत्री नरेन्द्र सिंह तोमर ने कहा कि योग का जीवन में बहुत महत्व है, योग से न केवल व्यक्ति निरोगी रहता है, बल्कि वह योग के माध्यम सेस्वच्छ, श्रेष्ठभारत के निर्माण में महत्वपूर्ण योगदान दे सकता है। केन्द्रीय मंत्री श्री तोमर ने कहा कि यह भारत के लिए गौरव की बात है कि पीएम मोदी के पहल पर पूरे विश्व में योग दिवस मनाया जा रहा है। योग से संपूर्ण विश्व में आरोग्य, सुख-समृद्धि, सवावलम्बन एवं शांति आएगी इसी के चलते हर व्यक्ति को योग को अपनाना चाहिए। समारोह में प्रदेश सरकार के उच्च शिक्षा मंत्री जयभान सिंह पवैया, नगरीय विकास व आवास मंत्री माया सिंह, नवीन व नवकरणीय ऊर्जा मंत्री नारायण सिंह कुशवाह, महापौर विवेक शेजवलकर, संभागायुक्त बीएम शर्मा, एलएनआईपीई के कुलपति दिलीप दुरेहा, कलेक्टर अशोक कुमार वर्मा, नगर निगमआयुक्त विनोद शर्मा, पुलिस अधीक्षक नवनीत भसीन, समाजसेवी एवं बड़ी संख्या में छात्र-छात्राएं शामिल हुए। जिले में हुए सामूहिक योग में 94,535 लोगों में भाग लिया।</p>

<p style="text-align: justify;"><strong>अंतर्राष्ट्रीय योग दिवस पर वीआईएसएम में कार्यक्रम आयोजित</strong></p>

<p style="text-align: justify;">ग्वालियर। वीआईएसएम ग्रुप आॅफ स्टडीज में गुरुवार को अंतर्राष्ट्रीय योग दिवस के उपलक्ष्य में योगाभ्यास कार्यक्रम आयोजित किया गया। इस अवसर पर योगा एक्सपर्ट डॉ. प्रीति शर्मा के मार्गदर्शन में सभी छात्र-छात्राओं एवं स्टॉफ ने विभिन्न प्रकार के योगासन किए। उन्होंने विभिन्न योग क्रियाओं से स्वास्थ्य से होने वाले लाभों के बारे में बताया। इस मौके पर वीआईएसएम ग्रुप आॅफ स्टडीज के चेयरमैन डॉ. सुनील राठौर ने योगाभ्यास किया। उन्होंने कहा कि यदि व्यक्ति प्रतिदिन आधे घंटे का समय भी योगाभ्यास के लिए निकाले तो वह आजीवन स्वस्थ रह सकता है। इस अवसर पर वीआईएसएम ग्रुप आॅफ स्टडीज की चेयरपर्सन श्रीमती सरोज राठौर, निदेशक डॉ. प्रज्ञा सिंह सहित स्टॉफ एवं छात्र-छात्राओं ने भी योगाभ्यास किया।</p>

<p style="text-align: justify;"><strong>केएस होम्योपैथिक मेडिकल कॉलेज में योग दिवस मनाया</strong></p>

<p style="text-align: justify;">ग्वालियर। केएस होम्योपैथिक मेडिकल कॉलेज में अंतर्राष्ट्रीय योग दिवस मनाया गया। योग से तन, मन और मस्तिष्क का विकास होता है एवं योग से शारीरिक ऊर्जा स्फूर्ति तथा मानसिक शांति प्राप्त होती है। सभी लोगों के मन से सुविचार उत्पन्न होते हैं, जिससे मनुष्य अपने पथ पर निरंतर अग्रसर रहता है। यह बात प्राचार्य डॉ. एन एस सेंगर ने कही। इस मौके पर समस्त प्राध्यापकगणों तथा छात्र-छात्राओं ने योग किया</p>

<p style="text-align: justify;"><strong>टेकनपुर में 1650 जवानों ने किया योग</strong></p>

<p style="text-align: justify;">सीसुबल अकादमी टेकनपुर में वीरांगना लक्ष्मीबाई परेड स्थल पर योगा प्रशिक्षक महानिरीक्षक-संयुक्त निदेशक अकादमी पीके दुबे के नेतृत्व में 1650 जवान व अधिकारियों ने सामूहिक रूप से अनुशासनात्मक तरीके से योगा का प्रदर्शन किया। इस अवसर पर आरएस मनराल, महानिरीक्षकएसटीसी, डॉ. एसके श्रीवास्तव, डां. साबू ए. जोसेफ महानिरीक्षक-एसटीएस, हरमिन्दर पाल महानिरीक्षक-टैक विग एवं अन्य अधिकारी, अधीनस्थ अधिकारी तथा कार्मिक ने हिस्सा लिया।</p>
