<p style="text-align: justify;"><strong>भोपाल</strong> &nbsp;।&nbsp; पिछले 12 दिन से मौत से संघर्ष कर रहे एएसआई अमृतलाल भिलाला ने आखिर जिंदगी का दामन छोड़ दिया। गुरुवार को उनकी निजी अस्पताल में मौत हो गई। निशातपुरा इलाके में चैकिंग के दौरान 16 जून की रात अल्टो कार में सवार तीन युवकों ने उन्हें रौंद दिया और एक किमी तक घसीटते ले गए थे। हादसे में भिलाला के शरीर का निचला हिस्सा पूरी तरह गायब हो गया था। शुक्रवार को पुलिस लाइन नेहरू नगर में उनकी पार्थिव देह अंतिम दर्शनों के रखी जाएगी। इसके बाद राजकीय सम्मान के साथ अंतिम संस्कार किया जाएगा। डीआईजी धर्मेंद्र चौधरी ने बताया कि शोकाकुल परिवार को डीजीपी राहत कोष से तत्काल 5 लाख की राहत राशि दी जाएगी।</p>

<p style="text-align: justify;"><strong>यह थी घटना</strong></p>

<p style="text-align: justify;">एएसआई अमृतलाल भिलाला 16 जून की रात को बेस्ट प्राइज के पास वाहन चैकिंग कर रहे थे। उन्होंने तेजी र&mu;तार कार को रोकने का प्रयास किया, तो कार चालक ने उन्हें टक्कर मार दी। भिलाला टकराकर बोनट पर गिर गए, गाड़ी नहीं रुकने से गाड़ी के नीचे आ गए एवं उन्होंने बंपर पकड़ लिया। गाड़ी चालक ने उन्हें एक किमी तक घसीट दिया था। इससे वे गंभीर रूप से घायल हो गए थे।</p>
