<p style="text-align: justify;"><strong>इंदौर।</strong> एक छात्र स्कूल के बाद खेलकर देर से घर पहुंचा तो मां से उसे डांटा और थप्पड़ मार दिया था। इससे नाराज किशोर ने खुद का गला शर्ट से कसकर जान दे दी। हीरानगर पुलिस ने बताया कि नीलेश पिता जुबालाल (13) निवासी भानगढ़ को भाई विकास व मां फुलवती अचेत अवस्था में एमवाय अस्पताल लेकर पहुंचे थे। इलाज के दौरान शनिवार सुबह उसकी मौत हो गई। मृतक के भाई विकास ने बताया कि वे लोग मूलत: चोरल के रहन वाले हैं। पिता से अलग होने के बाद मां दोनों भाइयों को लेकर भानगढ़ आ गई थी। छोटा भाई नीलेश आठवीं में था। वह सुबह 10 बजे स्कूल गया व दोपहर 4 बजे लौटा। वह बिना कुछ कहे घर पर बस्ता रखकर खेलने चला गया। देर रात वह घर आया तो मां ने फटकारते हुए उसे थप्पड़ लगा दी। हालांकि, बाद में उसे मनाते हुए खाना लेने चली गई। कुछ देर बाद लौटी तो नीलेश पलंग के नीचे अचेत पड़ा था। उसके गले पर शर्ट का फंदा कसा हुआ था। संभवत: उसने खुद का गला शर्ट से कसा था। अस्पताल की सूचना पर पुलिस ने मर्ग कायम कर मामले में जांच शुरू कर दी है। मासूम तीसरी मंजिल से गिरी पकड़ ली थी गैलरी, ज्यादा देर टिक नहीं सकी पारिवारिक विवाद में लगाई फांसी एक युवक काम से घर लौटा और कमरे में जाकर फंदे पर लटक गया। पुलिस ने बताया कि रवि पिता रमेश (28) निवासी माणिकबाग को शुक्रवार रात परिजन एमवाय अस्पताल लेकर पहुंचे थे, जहां उसे मृत घोषित कर दिया गया। वह तीन भाइयों में सबसे बड़ा था। परिजन के अनुसार रवि स्पंज के गद्दों की मार्केटिंग करता था। उसकी डेढ़ साल पहले शादी हुई थी। उसकी पत्नी दो माह बाद मायके चली गई और दहेज प्रताड़ना का केस लगा दिया। रवि सालभर से कोर्ट के चक्कर लगा रहा था। गत 27 जून को ही उनकी तारीख पेशी थी। वह कोर्ट गया था, जहां पत्नी व उसके वकील से उनकी बहस हुई थी। इसके बाद वह तनाव में आ गया था। वह शुक्रवार रात काम से लौटा और छोटे भाई की पत्नी से खाना लगाने को कहा। थाली आने से पहले ही रवि ने फांसी लगा ली। उसे फंदे पर देख महिला की चीख निकल गई। इस पर परिजन मौके पर पहुंचे और अस्पताल लेकर आए, लेकिन बचाया नहीं जा सका।</p>
