<p style="text-align: justify;"><strong>इंदौर</strong> । नगर निगम शहर के ऐसे खतरनाक व जर्जर मकान को वर्षाकाल के पूर्व हटा रहा है। जोनल अधिकारी, भवन अधिकारी व भवन निरीक्षक द्वारा जोनवार कार्रवाई के तहत भवन अधिकारी ओपी गोयल ने बताया कि ललित सुगंधी आड़ा बाजार में भवन क्रमांक 157 व भवन क्रमांक 158 का भवन भूतल एवं तीन मंजिल के बने हुए थे। नीचे 3 दुकानें थीं। दुकानदार व भवन स्वामी का विवाद चल रहा था। ये दोनों भवन जी प्लस 3 बने हुए थे। उक्त भवन अत्यंत ही जर्जर स्थिति में होने तथा दुर्घटना की आशंका होने पर दोनों भवनों को नगर निगम की गैंग द्वारा पोकलेन मशीन, हाइड्रा लिफ्ट, जेसीबी एवं रिमूवल गैंग द्वारा तोड़कर गिराया गया। कार्रवाई के दौरान भवन अधिकारी ओपी गोयल, भवन निरीक्षक राकेश शर्मा, जितेन्द्र वर्मा, सहायक दिनेश तलनीकर, कृष्णा श्रीवास्तव, रिमूवल गैंग, निगम व पुलिस प्रशासन के अधिकारी व स्टाफ मौजूद रहे।</p>
