<p style="text-align: justify;"><strong>सेलिसबरी</strong>। इंग्लैंड के विल्टशर में स्थित एम्सबरी में एक कपल &#39;नोविचोक&#39; नाम के नर्व एजेंट से बेहोशी की हालत में पाया गया। ब्रिटेन की पुलिस अब इस बात की जांच में जुट गई है कि ये कपल उसी नर्व एजेंट के संपर्क में कैसे आया जिसका इस्तेमाल इस साल की शुरुआत में रूस के एक पूर्व एजेंट पर भी किया गया था। नर्व एजेंट के संपर्क में आने से यह कपल गंभीर रूप से बीमार पड़ गया था। चार्ली रोली (45) और उनकी गर्लफ्रेंड डॉन स्ट्रगस (44) शनिवार को एम्सबरी में बीमार हालत में मिले थे। गौरतलब है कि यह जगह उस स्थान के काफी नजदीक है जहां 4 मार्च को पूर्व जासूस सर्गेई स्क्रिपल और उनकी बेटी यूलिया एक बेंच पर बेसुध पड़े मिले थे।</p>
