<p style="text-align: justify;"><strong>नई दिल्ली</strong>। सरकार अधिकतर खरीफ की फसलों का न्यूनतम समर्थन मूल्य बढ़ाने वाली है। खरीफ फसलों के लिए 200 से 400 रुपए समर्थन मूल्य बढ़ जाएगा। मोदी सरकार ने बजट में किसानों को उनकी फसल का डेढ़ गुना भाव देने का वादा किया था। अभी न्यूनतम समर्थन मूल्य घोषित करने का सबसे सही समय है। इस समय देश के अधिकतर हिस्सों में बोवनी चल रही है। समर्थन मूल्य घोषित होने से किसानों को अंदाजा लग जाता है कि उसको कौन सी फसल बोनी है। सूत्रों के मुताबिक, मक्का का न्यूनतम समर्थन मूल्य (एमएसपी)275 रुपए बढ़ाया जाएगा। इसी तरह मूंगफली का एमएसपी 440, कॉटन का एमएसपी 160 रुपए बढ़ाया जाएगा सोयाबीन का समर्थन मूल्य 340 रुपए बढ़ाया जा सकता है। पिछले साल सरकार ने सोयाबीन का एमएसपी 200 रुपए का बोनस देकर 3050 रुपए प्रति क्विंटल कर दिया था। रागी के एमएसपी में 1000 रुपए, उड़द का भाव 200 रुपए और तुअर के भाव में 225 रुपए की बढ़ोतरी की जा सकती है। रागी का समर्थन मूल्यू पिछले साल 1900 रुपए किया गया था। इसी तरह उड़द पर भी 200 रुपए का बोनस देकर इसका न्यूनतम समर्थन मूल्य 5575 रुपए प्रति क्विंटल किया गया था। पिछले ह&mu;ते ही प्रधानमंत्री मोदी ने कहा था कि इस मामले कैबिनेट कमेटी देखेगी। अब सभी की निगाहें बुधवार को होने वाली कैबिनेट की बैठक में पर टिक गई है।</p>
