<p style="text-align: justify;"><strong>इंदौर&nbsp;</strong>।&nbsp; क्षेत्र के दौरे पर गए भाजपा के राष्टय महासचिव कैलाश विजयवर्गीय का उनके ही क्षेत्र में जनता ने जमकर विरोध किया। जनता की नाराजगी के चलते उन्हें उल्टे पांव लौटना पड़ा। दरअसल पिछले चुनाव में विजयवर्गीय ने गोकल्याकुंड के लोगों से तालाब बनवाने का वादा किया था। लेकिन तालाब नहीं बना। सूत्रों के अनुसार दो दिन पहले विजयवर्गीय क्षेत्र के दौरे पर थे। वे गोकल्याकुंड पहुंचे तो ग्रामीणों ने उनके खिलाफ नारेबाजी शुरू कर दी। ग्रामीण &lsquo;तालाब नहीं तो वोट नहीं&rsquo; के नारे लगा रहे थे। विधायक और अन्य नेताओं ने बात करने की कोशिश की, लेकिन ग्रामीण नहीं माने। इस वजह से कैलाश विजयवर्गीय को उल्टे पांव वापस लौटना पड़ा। इस घटना का वीडियो भी सोशल मीडिया पर जमकर वायरल हो रहा है।</p>
