<p style="text-align: justify;"><strong>भोपाल</strong>।<strong> </strong>अपनी फेसबुक पर अतुल द्वारा लिखे गए खत के ये अल्फाज़ फिल्म &lsquo;रांझणा&rsquo;की दास्तान को दोहराते से महसूस होते हैं। अभिनेता धनुष और सोनम कपूर अभिनीत फिल्म &lsquo;रांझणा&rsquo; की मुहब्बत की उस दास्तान में भी अपनी महबूबा के इश्क में दीवाना प्रेमी आखिर में अपनी जान दे देता है। अस्पताल में फिल्म अपने क्लाइमेक्स पर पहुंचती है, जब प्रेमी की जान धीरे-धीरे जा रही थी, और उसकी महबूबा जोया उसके करीब बैठी थी और यही अल्फाज गूंज रहे थे। भोपाल में मोहब्बत की इस दास्तान में प्रेमी अतुल लोखंडे भी खुद को गोली मार लेता है, और सबसे पहले उसकी महबूबा ही अस्पताल पहुंचती है। यहां भी प्रेमी रफ्ता-रफ्ता दम तोड़ता है। डॉक्टरों, दोस्तों, घरवालों की तमाम कोशिशें भी उसे मौत के आगोश में सो जाने से नहीं रोक पातीं। मौत के पहले लिखे गए खत का हर लफ्ज घटना के बाद जैसे एक-एक कर जिंदा हो रहा था और मुहब्बत के दुखद अंत को बयां कर रहा था।</p>

<p style="text-align: justify;"><strong>भतीजी के लिए चाचा अतुल 5 दिनों से ला रहा था केक</strong></p>

<p style="text-align: justify;">अतुल अपनी भतीजी धीरा (बीटलू) से बेहद प्यार करता है। परिजनों ने बताया कि धीरा का 19 जुलाई को जन्मदिन है। जिसकी तैयारियों को लेकर अतुल बेहद उत्साहित था। वह भतीजी का जन्मदिन धूमधाम से मनाना चाहता था। वह 29 जून से लगातार भतीजी के लिए अलग- अलग फ्लेवर का केक घर लेकर आ रहा था। 3 जुलाई की शाम को भी पांचवां केक लेकर आया था। खत में भी उसने जन्मदिन मनाने की गुजारिश की है।</p>

<p style="text-align: justify;"><strong>प्रेमिका के पिता के साथ मारपीट करने वालों को रातभर तलाशा</strong></p>

<p style="text-align: justify;">परिजनों ने बताया कि करीब एक साल पहले बोर्ड आॅफिस पर प्रेमिका के पिता के साथ किसी युवक ने मारपीट कर दी थी। इसकी जानकारी खुद प्रेमिका के पिता ने अतुल को फोन पर दी थी। गुस्साया अतुल अपने मोहल्ले के दोस्तों के साथ देर रात तक मारपीट करने वाले युवक को तलाश कर रहा था।</p>

<p style="text-align: justify;"><strong>प्रेमिका के साथ शिफ्टिंग के लिए साथ जाता था</strong></p>

<p style="text-align: justify;">बडे भाई ने बताया कि अतुल प्रेमिका का बेहद ध्यान रखता था। 2014 में जब उसकी नौकरी जयपुर में लगी थी, तो उसके साथ 10 दिन तक जयपुर में रहकर शिफ्टिंग कराई थी। करीब साल पहले जब प्रेमिका की नौकरी बैंक में लगी थी, तब भी गजबासौदा में एक किराए का लेकर कई दिनों तक उसके साथ रहा था।</p>

<p style="text-align: justify;"><strong>पुलिस को अभी सुलझाने होंगे यह सवाल </strong></p>

<p style="text-align: justify;">* अतुल के पास पिस्टल कहां से आई ?</p>

<p style="text-align: justify;">* जब दोनों के बीच संबंध नहीं थे, तो युवती अस्पताल क्यों गई ?</p>

<p style="text-align: justify;">* अतुल परेशान करता था, तो पुलिस में शिकायत क्यों नहीं की?</p>

<p style="text-align: justify;">* दोनों के संबंध टूटने की वजह ?</p>

<p style="text-align: justify;">* दोनों की शादी हो चुकी थी, तो सर्टिफिकेट्स कहां हैं?</p>

<p style="text-align: justify;"><strong>प्रेमिका ही अतुल को अस्पताल लेकर गई थी</strong></p>

<p style="text-align: justify;">घर के दरवाजे पर गोली मारने के बाद फर्श पर लहुलूहान हालत में पड़े अतुल लोखंडे को अस्पताल ले जाने वाली उसकी प्रेमिका ही थी। जोकि घटना के तत्काल बाद अपनी बड़ी बहन के साथ पैदल दौड़ते हुए 100 मीटर दूर स्थित पारूल अस्पताल पहुंची। जहां मौजूद महेंद्र वर्मा को घटना के बारे में बताते हुए उसे और कुछ और लोगों को साथ लेकर घर लौटी। तत्काल सभी लोग अतुल को हाथों में उठाकर अस्पताल लेकर पहुंचे। अस्पताल में रुकने को लेकर अतुल के भाई से उसका विवाद भी हुआ था। वह अस्पताल में रहने की जिद पर अड़ी थी। गुस्साए अतुल के बड़े भाई ने एक तमाचा मारकर उसे अस्पताल से भगा दिया था।</p>
