<p style="text-align: justify;"><strong>नई दिल्ली</strong>। ओलम्पिक कांस्य पदक विजेता और अनुभवी निशानेबाज गगन नारंग को अगस्त में जकार्ता में होने एशियाई खेलों के लिए शुक्रवार को घोषित की गई भारतीय टीम में जगह नहीं मिली है। भारतीय राष्ट्रीय राइफल संघ ने दक्षिण कोरिया में होने वाली आईएसएसएफ विश्व चैंपियनशिप और जकार्ता में होने वाले एशियाई खेलों के लिए भारतीय टीमें घोषित की। नारंग को विश्व चैंपियनशिप के लिए प्रोन टीम में जगह मिली है, लेकिन उन्हें एशियाड टीम में नहीं रखा गया है।</p>
