<p style="text-align: justify;"><strong>सामग्री- </strong></p>

<p style="text-align: justify;">शिमला मिर्च एक, फ्रैंच बींस चार, एक कप पत्तागोभी, आधा कप लौकी, लहसुन, अदरक, एक प्याज बनाने की विधि-सबसे पहले कुकर गरम रखें और उसमें चार कप पानी डालें। अब इसमें सब्जियां लहसुन-अदरक और प्याज काटकर डालें। कुकर बंद करें, एक विसिल आने दें। आधा घंटा धीमी आंच पर रखें। अब कुकर ठंडा होने पर खोलें और छलनी में छानकर स्टॉक निकाल लें। इस पानी का उपयोग सूप में करें।</p>

<p style="text-align: justify;"><strong>सूप बनाने की सामग्री-</strong></p>

<p style="text-align: justify;">आधा कप उबले हुए अमेरिकन कॉर्न, एक टेबल स्पून शक्कर, एक टी स्पून नमक, आधा टी स्पून व्हाइट पेपर, आधा चम्मच लहसुन बारीक। आधा चम्मच वेनेगर, एक चम्मच सोया सॉस, एक चम्मच चिली सॉस, दो टेबल स्पून कार्न फ्लोर, एक टेबल स्पून तेल , हरा प्याज दो चम्मच बारीक कटा हुआ।</p>

<p style="text-align: justify;"><strong>सूप बनाने की विधी-</strong></p>

<p style="text-align: justify;">तेल को गरम रखें। उबले हुए भुट्टों में से आधों को पीसे और आधे साबुत रखें। तेल गरम रखे और उसमें लहसुन और कार्न डालें। अब इसमें वेजीटेबल स्टॉक डाल दें। अब इसमें नमक, शक्कर, सफेद मिर्च डालें और जब यह पानी उबलने लगे तो आधा कप पानी में कार्न फ्लोर को घोलकर उबलते हुए सूप में डालें और जब वह गाढ़ा हो जाए, तो दो-तीन मिनट उबाल कर गैस बंद कर दें। अब इसमें हरा प्याज डालें। अब ऊपर से वेनेगर, सोया सॉस, चिली सॉस डालकर परोसें।</p>
