<p style="text-align: justify;"><strong>मेरठ</strong>। चौधरी चरण सिंह विश्वविद्यालय मेरठ ने भारतीय महिला क्रिकेट टीम की टी- 20 फॉर्मेट की कप्तान हरमनप्रीत कौर की मार्कशीट के फर्जी होने की पुष्टि कर दी है। इसके बाद हरमनप्रीत की पंजाब में डीएसपी की नौकरी पर तलवार लटक रही है। क्रिकेट की दुनिया में शानदार प्रदर्शन करके देश का मान बढ़ाने पर उन्हें रेलवे ने नौकरी दी गई थी और उसके बाद उन्हें पंजाब पुलिस में डीएसपी की नौकरी दी गई थी। सीसीएस विश्वविद्यालय के रजिस्ट्रार जीपी श्रीवास्तव ने बताया कि मार्च महीने में पंजाब पुलिस ने सत्यापन के लिए उनकी मार्कशीट मेरठ स्थित चौधरी चरण सिंह (सीसीएस) विश्वविद्यालय भेजी थी। जांच के बाद उनकी बीए फाइनल की मार्कशीट फर्जी पाई गई है।</p>
