<p style="text-align: justify;"><strong>जबलपुर</strong>। हाईकोर्ट के आदेश के बावजूद आवारा मवेशियों की धर पकड़ न होने से बीती रात फुहारा क्षेत्र में एक सांड ने युवा व्यापारी को मौत के घाट उतार दिया। सांड ने पहले युवा व्यापारी को पटका और फिर उसके सीने में सींग घुसेड़ दिया, जिससे उसका हार्ट ही बाहर आ गया। मौके पर मौजूद लोगों ने सांड को खदेड़ कर, घायल युवक को अस्पताल पहुंचाया लेकिन वहां डॉक्टरों ने उसे मृत घोषित कर दिया। लार्डगंज पुलिस के अनुसार भड़ भुंजवा मोहल्ला गढ़ा फ ाटक निवासी 30 वर्षीय मयंक गुप्ता लाई, चना के साथ सूखे मेवे की दुकान चलाता था। रात एक बजे वह फ ुहारा से घर लौट रहा था। रूपाली शो रूम के बगल में आवारा मवेशियों का झुंड दौड़ते देख वह बाइक को रोक कर खड़ा हो गया। पहले पटका पुलिस को वहां पास में पान की गुमटी पर मौजूद प्रत्यक्षदर्शियों ने बतााया कि मवेशियों की भाग दौड़ के बीच एक सांड ने उसे पटक दिया। जिससे मयंक वहीं बाइक सहित गिर गया। तभी उसी सांड़ ने मयंक के सीने में सींग घुसेड़ कर उछाल दिया। उसकी छाती फ ट गई और हार्ट बाहर निकल आया। मदद भी नहीं आई काम पान गुमटी पर मौजूद लोग मदद को दौड़े और सांड़ सहित मवेशियों को वहां से भगाकर मयंक को गोलबाजार स्थित निजी अस्पताल ले गए। वहां चिकित्सकों द्वारा जवाब दिए जाने पर रसल चौक स्थित निजी अस्पताल ले गए। वहां भी चिकित्सकों ने मयंक की हालत देख हाथ लगाने से मना कर दिया। इस तरह अस्पताल दर अस्पताल भटके मयंक ने रात 3.30 बजे के लगभग तड़प-तड़प कर दम तोड़ दिया।</p>
