<p style="text-align: justify;"><strong>भोपाल </strong>&nbsp;।&rsquo;&nbsp; उज्जैन एसपी सचिन अतुलकर से मिलने पंजाब के होशियारपुर की 27 वर्षीय युवती उज्जैन पहुंच गई। वन स्टॉप सेंटर में तीन दिन तक महिला पुलिसकर्मियों की काउंसिलिंग के दौरान युवती अपनी जिद पर अड़ी रही। आखिरकार बुधवार को युवती के परिजनों के साथ उसे घर भेज दिया गया। आखिर क्या खास है, जो हर कोई इस शानदार लुक्स के धनी पुलिस आॅफिसर को देखकर तारीफ किए बिना नहीं रह पाता। तो जान लीजिए, यह है उनकी फिटनेस। यही वजह है कि उनके चाहने वालों की संख्या हजारों में है। फेसबुक पर उनके फैन्स के चार पेज हैं तो इंस्टाग्राम पर भी तीन प्रोफाइल नजर आती है। सचिन अतुलकर ने पीपुल्स समाचार के साथ फिटनेस का राज शेयर किया। उन्होंने बताया कि वे रोज सिर्फ एक घंटा अपनी तंदुरुस्ती के लिए निकालते हैं। इसमें योग के लिए आधा समय रहता है। हर कोई एक घंटा जिम में एक्सरसाइज, योग स्टेचिंग से ऐसा फिट रह सकता है।</p>

<p style="text-align: justify;"><strong>सागर में सात साल का बच्चा कर बैठा था जिद</strong></p>

<p style="text-align: justify;">आईपीएस अतुलकर की मजबूत कद-काठी और लुक्स की दीवानी सिर्फ एक यह युवती नहीं, बल्कि कई बच्चे और बड़े भी उनके जबरा फैन हैं। जब सचिन सागर में पदस्थ थे तब सात साल का एक बच्चा उनसे मिलने का जिद कर बैठा था। वह उनसे मिलकर ही खुश हुआ। अतुलकर ने बताया कि &lsquo;इस तरह उन्हें चाहने वाले ऐसे कई लोग हैं। इनमें युवतियां भी शामिल हैं। लेकिन यह मामला मीडिया में ज्यादा आ गया।&rsquo;</p>
