<p style="text-align: justify;"><strong>जबलपुर</strong>। <strong> </strong>अब स्मार्ट सिटी सिविक सेन्टर को दिल्ली के कनाट प्लेस की तर्ज पर विकसित करेगी। शहर के बीचों- बीच स्थित सिविक सेन्टर को आदर्श कामर्शियल सेन्टर के रूप में विकसित किया जाएगा। इस संबंध में जिला प्रशासन ने पहल प्रारंभ कर दी है। जेडीए ने सिविक सेन्टर मेंआधुनिक और व्यवस्थित बाजार मुहैया कराने की योजना बनाई थी। इसके लिए पहल तो हुई, लेकिन योजना पर ठीक से अमल नहीं होने से सिविक सेन्टर अव्यवस्थित हो गया। नतीजतन शहर के बीचोंबीच स्थित मढ़ाताल को पूर दिया गया। शहर को आधुनिक कामर्शिलय सेन्टर नहीं मिल सका। इसके मौजूदा स्वरूप में भी दिन भर सबसे ज्यादा भीड़ यही पर रहती है। जिला प्रशासन की पहल से शहर वासियों में सिविक सेन्टर का स्वरूप संवरने की उम्मीद जागी है।</p>

<p style="text-align: justify;"><strong>ऐसे हुआ था काम </strong></p>

<p style="text-align: justify;">सिविक सेन्टर में 1977 तक मढ़ाताल तालाब अस्तित्व में था। जहां आज पार्क व कैफेटेरिया है। 1978 में यहां सिविक सेन्टर की अवधारणा पर काम शुरू हुआ। यहां पर 14 ब्लॉक बनाए गए जिनमें कामर्शियल भवन व शासकीय कार्यालय स्थित हैं। हर ब्लॉक में पार्किंग व्यवस्था भी की गई थी। चारों ओर 60 फीट चौड़ी सड़क बनाई गई थी। यहां 102 गुमटियां 48 वर्ग फीट की बनाई गई थीं। वर्तमान में 110 गुमटियां हैं। चौपाटी के लिए जगह मुहैया करवाई गई थी।</p>

<p style="text-align: justify;"><strong>ये थी प्लानिंग</strong></p>

<p style="text-align: justify;">यहां की प्लानिंग थी कि यहां शहर को आधुनिक व व्यवस्थित कामर्शियल सेन्टर मुहैया कराया जाएगा। बीच शहर में मल्टीकल्चरल कॉम्प्लेक्स का निर्माण कराया जाएगा। एम्यूजमेन्ट पार्क नर्माण, कैफेटेरिया और टॉयट्रेन की सौगात दी जाएगी।</p>

<p style="text-align: justify;"><strong>ऐसे बिगड़ा स्वरूप</strong></p>

<p style="text-align: justify;">योजना के अनुसार काम न होने से इसका स्वरूप बिगड़ गया। कब्जों से सड़कें सकरी हो गर्इं। बची सड़क पर मनमानी पार्किंग ने यातायात व्यवस्था को भी बिगाड़ दिया। मल्टी कल्चरल कॉम्प्लेक्स का प्रोजेक्ट कांचघर में शि&mu;ट हो गया। कामर्शियल ब्लॉकों में लोगों ने मनमाना निर्माण कर लिया। फुटपाथ भी कब्जे में चले गए।</p>
