<p style="text-align: justify;"><strong>तेहरान</strong>। मंगलवार को तेहरान में हजारों महिलाओं ने यहां के सबसे बड़े फुटबाल स्टेडियम में विश्व कप का मैच देखा। यह पहला मौका है जब उन्हें स्टेडियम में मैच देखने की स्वीकृति मिली। ईरान के टूर्नामेंट से बाहर होने के बावजूद यह इन महिलाओं की स्वतंत्रता की जीत थी। इन महिलाओं ने एक लाख दर्शकों की क्षमता वाले आजादी स्टेडयिम में &lsquo;लाइव स्क्रीनिंग&rsquo; के लिए पहुंचकर दिखा दिया कि विश्व कप का जादू उनके भी सिर चढ़कर बोल रहा है। ईरान की महिलाओं को 1979 की इस्लामिक क्रांति के बाद से खेल स्टेडियमों में आने की इजाजत नहीं थी। यह खुशी हालांकि उस समय आंसुओं में बदल गई जब पुर्तगाल के खिलाफ ईरान अंतिम लम्हों में विजयी गोल दागने से चूक गया, जिससे टूर्नामेंट में टीम का सफर समाप्त हो गया। इन महिलाओं ने कहा कि हार के बावजूद वह इस एतिहासिक दिन को सहेजकर रखेंगी जब उन्हें खुले में स्क्रीन पर राष्ट्रीय टीम को खेलते हुए देखने का मौका मिला।&nbsp;</p>

<p style="text-align: justify;"><strong>महिलाओं ने कहा-&nbsp;यह जीवन के सर्वश्रेष्ठ लम्हों में से एक</strong></p>

<p style="text-align: justify;">आॅनलाइन टिकट खरीदना काफी अजीब लग रहा था। स्टेडियम में आना काफी रोमांचक था। जब मैंने स्टेडियम में दर्शकों की गर्मजोशी महसूस की तो मैंने स्वयं से कहा कि मैं इस दिन को अपने जीवन के सर्वश्रेष्ठ लम्हों में से एक के रूप में याद रखना चाहती हूं।</p>
