<p style="text-align: justify;"><strong>मुरैना </strong>। &nbsp; पुलिस ने हत्या के आरोप में पत्नी व प्रेमी को गिर&mu;तार किया है। मुरैना में 1 सप्ताह पूर्व सिविल लाइन थाना पुलिस ने देवचंद वेयर हाउस के पास से एक युवक की लाश बरामद करते हुए अंधे कत्ल की गुत्थी को सुलझाने का बीड़ा उठाया और गुरुवार को पुलिस ने पत्नी व उसके प्रेमी को गिरफ्तार कर मामले का पर्दाफाश कर दिया। पुलिस के अनुसार गत 21 जून को सिविल लाइन थाना पुलिस ने देवचंद वेयर हाउस के पास से 30 वर्षीय युवक माधव पुत्र गोलू जाटव निवासी लेदा थाना करैरा जिला शिवपुरी की खून से सनी लाश बरामद कर अज्ञात लोगों के विरुद्ध हत्या का मामला दर्ज कर इस अंधे कत्ल को सुलझाने में जुट गई। पुलिस ने मृतक युवक की शिनाख्त उसके भाइयों से कराई। पुलिस ने इस अंधे कत्ल को सुलझाने हेतु अपने मुखबिर लगाए। गुरुवार की सुबह मुखबिर से सूचना मिली कि माधव की हत्या करने वाले आरोपी मुरैना से ग्वालियर जाने की तैयारी में हैं। पुलिस अधीक्षक अमित सांघी ने मुखबिर की सूचना पर तत्काल सिविल लाइन थाना प्रभारी अतुल सिंह को कार्रवाई के लिए निर्देशित किया। जिस पर उन्होंने पुलिस वालों के साथ माधव की हत्या कराने वाली उसकी पत्नी वंदना व वंदना के प्रेमी सुनील पुत्र गोविंद जाटव 27 वर्ष निवासी ग्राम बड़वानी जिला दतिया को गिरफ्तार कर लिया। माधव की हत्या की वजह पत्नी वंदना को बेवजह पीटना बताया गया है। आरोपी वंदना ने पुलिस को बताया कि उसका पति माधव आए दिन उसकी मारपीट करता था, वह ईट भट्टे पर काम करती थी, जहां सुनील भी काम करता था। जब भी माधव उसकी पिटाई करता तो सुनील उसको बचाता था, वह दिलासा देता जिससे वह सुनील की ओर आकर्षित हो गई और उसके साथ नाजायज संबंध स्थापित कर लिए। इसके बाद भी माधव उसकी मारपीट करता था वंदना और सुनील ने माधव को अपने रास्ते से हटाने के लिए उसे अधिक मजदूरी का लालच दिया और मुरैना ले आए। यहां 21 जून की रात सुनील ने माधव के साथ शराब पी और एक क्वार्टर अधिक लेकर माधव के साथ देवचंद्र वेयर हाउस के पास पहुंच गया, वहां सुनील ने माधव की मारपीट कर उसे अधमरा कर दिया और पत्थर पटक कर उसकी हत्या कर दी। हत्या के बाद माधव की पत्नी वंदना व उसका प्रेमी मुरैना में छुप गए और गुरुवार की सुबह वह मुरैना से ग्वालियर की ओर बस से भागने वाले थे, तभी पुलिस ने उन्हें गिर&mu;तार कर लिया। इस तरह सिविल लाइन थाना पुलिस ने अंधे कत्ल की गुत्थी को मात्र एक सप्ताह में सुलझा दिया।</p>
