<p style="text-align: justify;"><strong>डर्बी</strong>। भारत ए टीम अभ्यास मैचों में जबरदस्त प्रदर्शन करने के बाद जब त्रिकोणीय सीरीज़ में उतरी तो उसका पहले ही मैच में निराशाजनक प्रदर्शन रहा और उसे इंग्लैंड लायंस के हाथों सात विकेट की हार का सामना करना पड़ा। भारत ए ने अभ्यास मैचों में 458 रन का लिस्ट ए का तीसरा सबसे बड़ा स्कोर बनाया था, लेकिन इंग्लैंड लायंस के खिलाफ भारतीय टीम शुक्रवार को 46.3 ओवर में 232 रन पर सिमट गई। भारत की तरफ से आईपीएल स्टार रिषभ पंत ने 55 गेंदों में सात चौकों और दो छक्कों की मदद से 64 रन बनाए। इंग्लैंड की तरफ से लियाम डॉसन ने 30 रन पर चार विकेट और टॉम हैम ने 33 रन पर तीन विकेट लिए। इंग्लैंड ने ओपनर निक गबिंस की 132 गेंदों पर 10 चौकों और दो छक्कों की मदद से बने 128* रन की शतकीय पारी की बदौलत 41.5 ओवर में तीन विकेट पर 236 रन बनाकर जीत हासिल कर ली।</p>
