<p style="text-align: justify;"><strong>भोपाल&nbsp; </strong>&nbsp;।&nbsp; नगर निगम को ढाई महीने बाद जर्जर मकान ढहाने की याद आई है, वो भी तब जबकि मानसून की दस्तक दे दी है। हालांकि मकान ढहाने से पहले उन्हें खाली कराया जाएगा।&nbsp; लेकिन बारिश में इस कार्रवाई से बेघर होने वाले लोगों द्वारा विरोध किए जाने के आसार हैं। महापौर आलोक शर्मा ने निगमायुक्त अविनाश लवानिया के साथ गुरुवार को नालों पर&nbsp; अवैध निर्माण व जर्जर मकानों का जायजा लिया। इस दौरान शिवनगर कॉलोनी में नाले से अतिक्रमण, नादरा बस स्टैंड के पास जर्जर मकान ढहाने के निर्देश दिए।</p>

<p style="text-align: justify;"><strong>ढाई महीने बाद आई जर्जर मकान ढहाने की याद</strong></p>

<p style="text-align: justify;">इंदौर में एक अप्रैल को सरवटे बस स्टैंड में 80 साल पुराना होटल ढहने की घटना के बाद दो अप्रैल को कलेक्टर सुदाम खाडे ने नगर निगम से जर्जर मकानों की लिस्ट तलब की थी। इसके बाद निगम की यांत्रिकी शाखा ने 10 अप्रैल को 977 जर्जर मकानों की सूची सौंपी थी। इसके एक महीने बाद 12 जून को महापौर ने जर्जर भवनों की लिस्ट कलेक्टर को सौंपी थी। उनका कहना था जमीन संबंधी मामलों में विवाद की स्थिति बनती है। ऐसे में कार्रवाई के दौरान राजस्व अमला मुहैया कराया जाए।</p>
