<p style="text-align: justify;"><strong>भोपाल</strong>। पुलिस के तमाम प्रयासों के बावजूद राजधानी में बच्चियों, युवतियों और महिलाओं के साथ होने वाली छेड़छाड़ की घटनाओं पर अंकुश नहीं लग पा रहा है। महिलाओं की सुरक्षा के लिए गठित महिला शक्ति स्क्वॉड और महिला हेल्प लाइन भी हेल्पलेस साबित हो रही हैं। पिछले चौबीस घंटों के दौरान आठ साल की मासूम बच्ची से लेकर कॉलेज में नौकरी करने वाली युवती तक छेड़छाड़ का शिकार हुर्इं। पुलिस ने सभी मामलों में प्रकरण दर्ज कर आरोपियों की गिर&mu;तारी के प्रयास शुरू कर दिए हैं। रुपये दिखाकर चाचा करता था अश्लील इशारे खजूरी सड़क थाना पुलिस ने तेरह साल की एक मासूम बच्ची की रिपोर्ट पर उसके ही चाचा के खिलाफ अश्लील इशारे करने, गाली-गलौज कर जान से मारने की धमकी देने और पाक्सो एक्ट के तहत प्रकरण दर्ज किया है। पुलिस ने बताया कि तेरह और दस साल की बच्चियां ग्राम पठानिया में रहती हैं। बड़ी बच्ची ने पुलिस को बताया कि उसका 25 वर्षीय चाचा अक्सर उसे और छोटी बहन को रुपये दिखाते हुए अश्लील इशारे करता है। जब उसने घरवालों को बताने की बात कही तो चाचा ने उसे गालियां और धमकी दी। इसकी जानकारी उसने दूसरे चाचा को बीस जून को दी थी। उसने इसकी लिखित शिकायत पुलिस से की थी। जांच के बाद पुलिस ने नाबालिग की रिपोर्ट पर आरोपी युवक के खिलाफ प्रकरण दर्ज कर लिया है।</p>
