<p style="text-align: justify;"><strong>बर्मिंघम</strong>। जोस बटलर के शानदार अर्धशतक के सहारे इंग्लैंड ने एडग्बेस्टन में आॅस्ट्रेलिया को टी20 मैच में 28 रन से हरा दिया। बटलर का अर्धशतक किसी भी अंग्रेज बल्लेबाज द्वारा बनाया गया सबसे तेज अर्धशतक है। इंग्लैंड ने पहले खेलते हुए पांच विकेट खोकर 221 रन बनाए। इंग्लैंड की तरफ से बटलर ने महज 22 गेंदों में अर्धशतक बनाया और मिशेल स्वेप्सन की गेंद पर डार्सी शॉर्ट ने कैच लपककर जब उन्होंने चलता किया, वह 61 रन बना चुके थे। कप्तान इयान मोर्गन ने भी 49 रनों की पारी खेलकर टीम की जीत में योगदान दिया। 222 रन के लक्ष्य का पीछा करने उतरी आॅस्ट्रेलियाई टीम के कप्तान आरोन फिंच ने 84 रन की पारी खेली और छठे विकेट के लिए एस्टन एगर के साथ 86 रन जोड़े।</p>
