<p style="text-align: justify;"><strong>लखनऊ</strong>। पासपोर्ट अधिकारी विकास मिश्रा पर धर्म के नाम पर अपमानित करने का आरोप लगाने वाले नोएडा के हिंदू- मुस्लिम दंपती के मामले में नया मोड़ सामने आया है। तन्वी सेठ मामले की जांच कर रही लोकल इंटेलिजेंस यूनिट (एलआईयू) की जांच में सामने आया है कि उन्होंने पासपोर्ट के लिए गलत जानकारी दी थी। उन्होंने खुद को लखनऊ का निवासी बताया था, जबकि वह पिछले एक साल से नोएडा में रहकर जॉब कर रही हैं। जांच के बाद तन्वी का पासपोर्ट रद्द हो सकता है। उनपर पांच हजार रुपए का जुर्माना भी लगाया जा सकता है।</p>
