<p style="text-align: justify;"><strong>लखनऊ</strong>। मोबाइल फोन निर्माता कम्पनी वनप्लस भारत को अपना सबसे बड़ा बाजार मानते हुए अब इसे अपना &lsquo;होम मार्केट&rsquo; बनाने के लिये खाका तैयार कर रही है। वनप्लस इंडिया के महाप्रबंधक विकास अग्रवाल ने कहा कि वनप्लस देश में तेजी से बढ़ रहा प्रीमियम स्मार्टफोन ब्रांड है और यह 192 प्रतिशत की दर से वृद्धि कर रहा है। प्रीमियम श्रेणी में 25 प्रतिशत बाजार पर इसका कब्जा है। कंपनी भारत को बड़ा बाजार मानते हुए अब इसे अपना &lsquo;होम मार्केट&rsquo; बनाने के लिये खाका तैयार कर रही है। उन्होंने बताया कि डिजिटल बाजार का तेजी से विकास होने के बावजूद कम्पनी देश में अपनी आॅफलाइन पहुंच को बढ़ाने पर ध्यान देगी। अग्रवाल ने बताया कि उनकी कंपनी के नए मोबाइल फोन &lsquo;वनप्लस 6&rsquo; ने बाजार में उतरने के महज 22 दिन के अंदर 10 लाख फोन की बुकिंग की थी। लेनदेन क्लब ने लॉन्च किया इंस्टामनी ऐप नई दिल्ली। पीयर-टू-पीयर (पी2पी) लेंडिंग प्लेटफॉर्म लेनदेन क्लब ने इंस्टामनी मोबाइल ऐप लॉन्च करने की घोषणा की है। इस ऐप को गूगल प्ले स्टोर से डाउनलोड किया जा सकता है, जिससे यूजर आसानी से अपने वेतन पर एडवांस या इंस्टैंट कैश लोन ले सकते हैं। आवेदक को केवल यह पुष्टि करनी होगी कि वह रोजगार से जुड़े हैं और उनकी मासिक आय कम से कम 12,000 रुपए है। इसके बाद क्रेडिट प्रोसेसिंग के लिये उन्हें अपना आधार नंबर देना होगा। लेनदेन क्लब इंस्टामनी ऐप के जरिये लोगों की वित्तीय आवश्यकताओं के लिये बेहतर और त्वरित समाधान प्रदान कर रहा है। यह विशेषकर टियर 2 और टियर 3 शहरों के उन लोगों के लिये है, जो रोजगार से जुड़े हैं, लेकिन बैंक जैसे पारंपरिक ऋणदाता संस्थानों से लोन प्राप्त करने में असफल रहते हैं। उन्हें प्रक्रिया की जटिलता से परेशानी होती है और पारंपरिक वित्तीय प्रणाली देखकर उन्हें लगता है कि वह ऋण के योग्य ही नहीं हैं।</p>
