<p style="text-align: justify;"><strong>इंदौर</strong>। अपनी छ: सूत्री मांगों को लेकर देशभर के ट्रक संचालक 20 जुलाई से हड़ताल पर जा रहे हैं। इस आंदोलन के दौरान इन्हें बस संचालकों का साथ भी मिल सकता है। इस हड़ताल के दौरान ट्रकों के साथ अब बसों के पहिए भी थमने की संभावना है, जिससे हड़ताल का असर व्यापक हो सकता है। अपनी मांगों को लेकर आने वाली 20 जुलाई से देशभर के ट्रक संचालक हड़ताल पर जा रहे हैं। उन्हें देशभर के बस संचालकों का भी साथ मिल सकता है। इसके बाद से ट्रकों के साथ आॅल इंडिया परमिट बसें भी नहीं चलेंगी। आॅल इंडिया बस एसोसिएशन के पदाधिकारियों के अनुसार आॅल इंडिया मोटर कांग्रेस के आह्वान पर 20 जुलाई को 97 लाख ट्रक हड़ताल कर रहे हैं। हम भी डीजल मूल्य में वृद्धि को लेकर ट्रक संचालकों का साथ देने पर विचार कर रहे हैं। बस संचालक भी चाहते हैं कि डीजल के मूल्य में होने वाली वृद्धि तीन माह में एक बार हो, साथ ही इसे भी जीएसटी के दायरे में लाया जाए। एसोसिएशन के अध्यक्ष अरुण गुप्ता ने बताया कि इस बारे में बैठक कर निर्णय लिया गया है। आने वाली 10 जुलाई तक हम समर्थन देंगे या नहीं, स्पष्ट कर देंगे और इसकी अधिकृत घोषणा की जाएगी।</p>
