<p style="text-align: justify;"><strong>भोपाल&nbsp;</strong>।&nbsp; बहुचर्चित टीवी धारावाहिक सत्यमेव जयते का एक &lsquo;लाइव एपिसोड&rsquo; भोपाल में दोहराया गया है, जिसमें एक सफाईकर्मी को नंगे- बदन मल- मूत्र से लबालब गटर में उतार दिया गया। गटर में फंसे कचरे को निकालने के लिए उससे डुबकियां लगवाई गर्इं। यह शर्मनाक काम नगर निगम के अफसरों और इलाके के पार्षद ने किया। मामला जोन पांच और वार्ड-22 के तहत आने वाले हाथीखाना इलाके का है। यहां चोक सीवर लाइन (गटर) खुलवाने के लिए कर्मचारी देवी सिंह की जान जोखिम में डालकर उसे 2 बाई 2 वर्ग फीट आकार के 10 फीट गहरे चेंबर में न सिर्फ उतारा गया, बल्कि बार-बार डुबकियां लगवाई गई। इस दौरान सुरक्षा उपकरणों के नाम पर सिर्फ उसकी कमर पर रस्सी बांधी गई थी। मौके पर पार्षद रईसा मलिक और एएचओ आसिफ नजीर मौजूद थे। एएचओ और सीवेज प्रभारी ने कर्मचारी को एक हजार रुपए का लालच दिया था।</p>

<p style="text-align: justify;"><strong>ये है सुप्रीम कोर्ट की गाइड लाइन</strong></p>

<p style="text-align: justify;">* सीवर लाइन (गटर) की सफाई कर्मचारियों से नहीं कराई जा सकती। सफाई मशीनों से कराना चाहिए।</p>

<p style="text-align: justify;">* नालों में उतर कर सफाई करने वालों को भी हैलमेट, गम बूट, ग्लब्स, मास्क, हैमर, टॉर्च, सीढ़ी और रस्सी जैसे सुरक्षा उपकरण मुहैया कराने होते हैं।</p>

<p style="text-align: justify;"><strong>पार्षद बोलीं वह तो &lsquo;प्रशिक्षित&rsquo; कर्मी है</strong></p>

<p style="text-align: justify;">पार्षद रईसा मलिक का कहना है कि वह सीवेज चैंबर नहीं, बरसाती नाला है। ओवर&mu;लो हो रहा था, इसलिए नाला गैंग के प्रशिक्षित कर्मचारी को उतारा गया। हालांकि पार्षद के बयान से उलट सच्चाई ये है कि कर्मचारी देवी सिंह पारीक्षत और उसका साथी मुन्ना लाल वार्ड-22 में झाड़ू लगाते हैं।</p>
