<p style="text-align: justify;"><strong>इंफाल</strong>। इंफाल से कोलकाता जा रही इंडिगो की &mu;लाइट के चीफ पायलट को उड़ान के दौरान ही मेजर हार्ट अटैक आया। एक बार तो लगा कि विमान में सारे यात्रियों और क्रू मेंबर की जान खतरे में पड़ गई। लेकिन पायलट ने हार्ट अटैक के बावजूद विमान को कोलकाता के नेताजी सुभाष चंद्र बोस अंतरराष्ट्रीय एयरपोर्ट पर सुरक्षित लैंड कराते हुए खुद के साथ अन्य यात्रियों की भी जान बचा ली। एयरपोर्ट सूत्रों के मुताबिक, क्यूबा मूल के 63 वर्षीय कैप्टन सिल्वियो डियाज अकोस्टा कोलकाता एयरपोर्ट पर लैंडिंग करने ही वाले थे, तभी उन्होंने अपने साथी पायलट से सीने में दर्द की शिकायत की। धारे-धीरे कैप्टन के सीने का दर्द बढ़ता गया और उनके पूरे शरीर से पसीना आने लगा। चीफ पायलट ने यह दर्द बर्दाश्त करते हुए साथी पायलट की मदद से प्लेन की सुरक्षित लैंडिंग कराई। इसके तुरंत बाद अकोस्टा को एयरपोर्ट की मेडिकल यूनिट में ले जाया गया, जहां डॉक्टरों को अकोस्टा की ईसीजी रिपोर्ट से पता चला कि उनकी स्थिति काफी गंभीर है। इसके बाद उन्हें पास के अस्पताल ले जाया गया। अकोस्टा का इलाज कर रहे डॉक्टरों ने कहा कि यह एक किसी चमत्कार से कम नहीं था।&nbsp;</p>

<p style="text-align: justify;"><strong>नसों में रक्त संचार कम था</strong></p>

<p style="text-align: justify;">कार्डियोलॉजिस्ट डॉ. सत्रजीत समंता ने बताया कि सिल्वियो की हालत काफी गंभीर थी। उन्हें तुरंत इमरजेन्सी वॉर्ड ले जाया गया। ईसीजी रिपोर्ट के मुताबिक उनके सीने में दर्द की वजह हार्ट अटैक थी। ऐसा इसलिए हुआ था कि क्योंकि उनके दिल की तरफ जाने वाली नसों में रक्त संचार कम हो गया था।</p>
