<p style="text-align: justify;"><strong>भोपाल</strong>। गरीबों से नया बिजली कनेक्शन लेने पर कोई प्रभार नहीं लिया जाएगा। बिजली के बकाया बिल के 5 हजार 200 करोड़ की राशि माफ की जाएगी। अब प्रदेश में गरीबों की संख्या के अनुपात में बजट का हिस्सा दिया जाएगा। साथ ही गरीबों के विरुद्ध दर्ज बिजली चोरी और अवैध कनेक्शन के प्रकरण वापस लिए जाएंगे। यह बात मुख्यमंत्री शिवराज सिंह चौहान ने मंगलवार को छोला दशहरा मैदान पर मुख्यमंत्री बकाया बिजली बिल माफी योजना के राज्य स्तरीय शुभारंभ करते हुए कही। सीएम ने कहा, पूर्ववर्ती सरकार में लोगों को बिजली नहीं मिलती थी। हमने पर्याप्त बिजली की व्यवस्था की है। गरीबों को बिजली के बिल की ज्यादा बकाया राशि परेशान करती थी, इसलिए सरकार ने तय किया कि जुलाई व अगस्त में कैम्प लगाकर गरीब श्रमिकों के बिजली बिल माफ किए जाएं और उन्हें शून्य बिजली बिल के प्रमाण-पत्र दिए जाएं। इसकी शुरुआत आज से पूरे प्रदेश में हो रही है। इसमें गरीबों के 5000 करोड़ से ज्यादा के बिल माफ किए जाएंगे। इसके बाद उन्हें हर माह 200 रुपए &mu;लेट रेट से बिजली बिल दिए जाएंगे, जिसमें 4 बल्ब, दो पंखे, एक कूलर और एक टीवी चलाया जा सकेगा।</p>

<p style="text-align: justify;"><strong>सबके लिए भगवान ने बनाई धरती</strong></p>

<p style="text-align: justify;">शिवराज ने कहा कि यह धरती भगवान ने सबके लिए बनाई है। संसाधनों पर सबका हक है, परन्तु कुछ लोग अमीर हो गए। उनके पास धन के अकूत भंडार हो गए। बाकी जनता गरीब रह गई और उसके लिए पेट भरना भी समस्या हो गई। राज्य सरकार ने गरीबों के कल्याण के लिए योजनाएं बनाई हैं। स्वर्गीय पंडित दीनदयाल उपाध्याय कहते थे गरीबों की सेवा में ही परमात्मा के दर्शन होते हैं। राज्य सरकार गरीबों के लिए काम कर रही है। गरीबी हटाने के लिए जिनके पास धन हैं, उन पर टैक्स लगाकर धन लेना और गरीबों को सुविधा के लिए बांट देने का रास्ता अपनाया गया है।</p>
