<p style="text-align: justify;"><strong>भोपाल</strong>।<strong> </strong>ईद की शॉपिंग गर्ल्स और लेडीज के बीच तेज हो चुकी है। सभी अपने लिए कंफर्टेबल और डिजाइनर कलेक्शन में बेस्ट चुनने की कोशिश में हैं। शहर के डिजाइनर्स ने भी मौसम के मुताबिक कॉटन फेब्रिक में बाग प्रिंट में ईद कलेक्शन तैयार किए हैं, जो कि ह्यूमेडिटी में आरामदायक होंगे। ईद के फैशन में पारंपरिक पहनावे की झलक भी नजर आए इसलिए गरारे और अनारकली के साथ नए प्रयोग किए गए हैं। डिजाइनर मुमताज खान ने बाग प्रिंट के अलग-अलग प्रिंट्स को लेकर नए प्रिंट्स क्रिएट किए हैं ताकि नयापन महसूस हो। कॉटन के गरारे के साथ दो आॅप्शंस रखे हैं, एक लॉन्ग कुर्ता और दूसरा शॉर्ट कुर्ता ताकि ईद के के बाद भी अपने मन-मुताबिक बदलाव करके ड्रेस के वियर कर सकें। अब इन गरारों ने देश भर के कई डिजाइनर्स का ध्यान अपनी ओर खींचा है जो इसे आज की जरूरतों और स्टाइल के हिसाब से रिक्रिएट कर रहे हैं। गरारों के साथ इसमें कुरता स्लीवसलेस रखा गया है, लेकिन दुपट्टा काफी बड़ा रखा गया है ताकि कंपलीट एथनिक लुक मिल सकें। इसके साथ पोत और जरीजरदो जी का काम किया गया है।</p>

<p style="text-align: justify;"><strong>अनारकली कुर्ते डिफरेंट नेकलाइन में... </strong></p>

<p style="text-align: justify;">अनारकली कुर्ते को हाफ स्टेंड, फुल स्टेंड और राउंड नेक में तैयार किया है ताकि जो ड्रेस के ज्वैलरी के साथ कैरी करना चाहते हैं, उनके पास राउंड नेक का आॅप्शन रहे। इस तरह लोगों के लिए चॉइस करना आसान हो जाता है, जब उनके पास एक ही तरह के ड्रेस में चार आॅप्शंस रहते हैं। फेस्टिवल का मौका है, इसलिए इंडियन कलर्स में ही अनारकली को तैयार किया है। इसमें भी जरी-जरदोजी के काम को हाईलाइट किया गया है। इसके अलावा बॉटन में फ्लोरलेंथ के साथ प्लाजो और एंकल लेंथ के साथ लहंगा पहना जा सके ऐसे ड्रेस भी डिजाइन किए गए।</p>

<p style="text-align: justify;"><strong>क्या है गरारा... </strong></p>

<p style="text-align: justify;">फैशन डिजाइनर मुमताज खान ने बताया कि गरारा एक तरह के वाइड-लेग्ड पैंट हैं जिनका घेर घुटने के पास से बड़ा होने लगता है घुटने के पास के हिस्से को गोटा कहा जाता है जो अक्सर इसका सबसे ज्यादा अट्रैक्टिव हिस्सा होता है। जिसे जरी और जरदोजी के काम से सजाया जाता है। पारंपरिक तौर पर गरारे को एक मिड लेंथ ट्यूनिक के साथ पहन जाता है। सालों तक नॉर्थ इंडिया में गरारा रईसी, नवाबी और राजसी ठाठ की पहचान थी और आज भी कई मुस्लिम घरों की ये परंपरागत पोशाक है। अब इन गरारों ने देश भर के कई डिजाइनर्स का ध्यान अपनी ओर खींचा है जो इसे आज की जरूरतों और स्टाइल के हिसाब से रिक्रिएट कर रहे हैं।</p>

<p style="text-align: justify;"><strong>कॉटन के गरारों की डिमांड</strong></p>

<p style="text-align: justify;">डिजाइनर रुखसाना मोहसिन ने बताया कि इस बार गरारा पैंट का ट्रेंड है। साथ ही इस बार फैब्रिक पर हैवी जरदोजी वर्क के साथ कॉटन के गरारों की डिमांड है। गरारा पैंट बाग प्रिंट के सबसे ज्यादा तैयार कराए गए हैं। कई फैमिलीज ने बाग थीम को लेकर अलग-अलग स्टाइल में गरारा और कुर्ती तैयार करवाई है। इसके साथ मैचिंग का भोपाली बटुआ भी बनवाया है।</p>
