<p style="text-align: justify;"><strong>इंदौर</strong> &nbsp;।&nbsp; पेट्रोल-डीजल के बढ़ते दामों के बाद केंद्र सरकार द्वारा पिछले दिनों गैस सिलेंडर के दामों में भी 57 रुपए की वृद्धि कर दी गई है, जिसके विरोध में कांग्रेसी कार्यकर्ताओं ने इंदौर सहित अन्य क्षेत्रों में केंद्र और प्रदेश सरकार के विरोध में गैस टंकी पर ताला लगाकर प्रदर्शन किया। कांग्रेस की प्रदेश सचिव मनीषा शिरोडकर ने इस दौरान केंद्र सरकार और प्रधानमंत्री नरेंद्र मोदी पर निशाना साधते हुए कहा कि सरकार एक ओर तो उज्ज्वला योजना के तहत वंचित महिलाओं को नि:शुल्क गैस कनेक्शन उपलब्ध करवा रही है, लेकिन दूसरी ओर घरेलू गैस सिलेंडर की कीमतों में लगातार बढ़ोतरी होती जा रही है। पिछले 6 महीने में 270 रुपए की बढ़ोतरी कर दी गई है, साथ ही इस बार पिछले महीने में तुलना में गैस के दाम में एक साथ 57 रुपए की बढ़ोतरी की गई है, जिसके कारण घरेलू गैस सिलेंडर 742 रुपए में मिलेगा, लिहाजा गरीब और मध्यमवर्ग की महिलाएं इतने रुपए कैसे दे सकेगी, जिसके कारण वह फिर चूल्हा फूंकने को मजबूर हो गई है।</p>
