<p style="text-align: justify;"><strong>नई दिल्ली</strong>। चीन ने शंघाई सहयोग संगठन (एससीओ) के बैनर तले भारत, चीन एवं पाकिस्तान के बीच त्रिपक्षीय सहयोग कायम करने के अपने राजदूत के हालिया बयान से बुधवार को दूरी बना ली। हालांकि, चीन ने आपसी विश्वास में सुधार की खातिर भारत एवं पाकिस्तान के बीच संवाद मजबूत करने की अहमियत पर जोर दिया। चीन के राजदूत लुओ झाओहुई ने सोमवार को भारत, चीन एवं पाकिस्तान के बीच त्रिपक्षीय सहयोग के विचार का समर्थन किया था।</p>

<p style="text-align: justify;"><strong>भारत और पाक को बताया था मित्र </strong></p>

<p style="text-align: justify;">चीनी विदेश मंत्रालय के प्रवक्ता गेंग शुआंग से जब लुओ के बयान के बारे में पूछा गया तो उन्होंने कहा कि भारत एवं पाक चीन के मित्र एवं पड़ोसी हैं। उन्होंने कहा, हम अपने सभी पड़ोसियों के साथ संबंध रखना चाहते हैं ताकि इस क्षेत्र के बेहतर विकास एवं स्थिरता के लिए हमारा सहयोग मजबूत हो सके। यह पूछे जाने पर कि क्या चीन लुओ की टिप्पणियों से दूरी बना रहा है, इस पर गेंग ने कहा, मैंने जो कहा, वह चीनी पक्ष की आधिकारिक स्थिति है। लुओ ने कहा था कि &lsquo;कुछ भारतीय मित्रों&rsquo; ने एससीओ के बैनर तले भारत, चीन एवं पाकिस्तान के त्रिपक्षीय सहयोग के सुझाव दिए थे।</p>
