<p style="text-align: justify;"><strong>वोल्गोग्राद</strong>। एशियाई टीम जापान ने पोलैंड से ग्रुप-एच में गुरुवार को 0-1 की हार झेलने के बावजूद ग्रुप से दूसरे स्थान की टीम के रूप में फीफा विश्व कप फुटबॉल टूर्नामेंट के नॉकआॅउट दौर में प्रवेश कर लिया। जापान और सेनेगल के एक बराबर चार-चार अंक तथा गोल औसत रहा, लेकिन जापान ने सेनेगल से कम यलो कार्ड मिलने के कारण नॉकआॅउट में प्रवेश कर लिया, जबकि सेनेगल की टीम तीसरे स्थान पर रहकर बाहर हो गई। इस ग्रुप से कोलंबिया छह अंकों के साथ शीर्ष पर रहकर अगले दौर में चला गया। पोलैंड की टीम ग्रुप में चौथे स्थान पर रही और जीत के साथ विश्व कप से विदा हो गई।&nbsp;</p>

<p style="text-align: justify;"><strong>कोलंबिया ने सेनेगल को 1-0 से हराया </strong></p>

<p style="text-align: justify;">सेनेगल को कोलंबिया के हाथों 0-1 की पराजय झेलनी पड़ी। इस हार के बाद सेनेगल जापान से अंक, गोल औसत और गोल फीफा विश्वकप फुटबॉल फीफा विश्व कप फुटबॉल 2018 के लीग मैच में जापानी गोल पोस्ट पर हमला करते पोलैंड टीम के खिलाड़ी। करने के मामले में बराबर था, लेकिन ज्यादा यलो कार्ड मिलना सेनेगल को ले डूबा। समुराई ब्ल्यू के नाम से प्रसिद्ध जापान टीम को अगले दौर में जाने के लिए सिर्फ ड्रा की जरूरत थी और उसने पहला हाफ गोल रहित बराबरी पर रखा था, लेकिन दूसरे हाफ में 58वें मिनट पोलैंड के रफाल कुरजावा ने लहराती फ्री किक ली और अनमार्क जेन बेदनेरेक ने नजदीक से गोल दाग दिया। जापान बराबरी तो नहीं कर पाया, लेकिन आखिरी परिणाम के बाद उसे ख़ुशी थी कि वह नॉकआउट में पहुंच गया।</p>
