<p style="text-align: justify;"><strong>नई दिल्ली</strong>। भारतीय तीरंदाज़ अभिषेक वर्मा ने अमेरिका के साल्ट लेक में चल रहे तीरंदाजी विश्वकप चरण-3 में व्यक्तिगत मुकाबलों में रजत पदक और मिश्रित टीम मुकाबले में कांस्य पदक जीत लिया है। 2015 के बाद पहली बार फाइनल राउंड में पहुंचे अभिषेक का कंपाउंड स्वर्ण पदक के लिए दुनिया के नंबर एक खिलाड़ी डेनमार्क के स्टीफन हैनसन से मुकाबला था, जहां उन्हें 123-140 से पराजित होकर रजत पदक से संतोष करना पड़ा। अभिषेक ने सेमीफाइनल में 150 का परफेक्ट स्कोर किया था, लेकिन वह फ़ाइनल में अपनी लय बरकरार नहीं रख पाए। अभिषेक और ज्योति सुरेखा की भारतीय कंपाउंड मिश्रित टीम ने शुरुआती दौर में पिछड़ने के बावजूद मेज़बान टीम अमेरिका के ख़िलाफ दूसरे राउंड में बढ़त बना ली थी और मैच का रूख भारत की तरफ मोड़ दिया। भारतीय जोड़ी ने चार राउंड की समाप्ति के बाद 147-140 के अंतर से कांस्य पदक पर क&THORN;ब्ज़ा जमा लिया।</p>
