<p style="text-align: justify;"><strong>ग्वालियर&nbsp;</strong>।&nbsp; महीनों से पानी किल्लत के चलते बोट क्लब स्वर्ण रेखा के अलावा बैजाताल में बोटिंग शुरू होने जा रही है। साथ ही जलविहार में लाइट एंड साउंड सिस्टम वाले तालों में भी साफ पानी भरा दिखेगा, क्योंकि परिषद स्थल से कुछ दूर 1 एमएलडी पानी का संयंत्र एक माह बाद शुरू होते ही हर दिन 10 लाख लीटर गंदा पानी साफ होकर मिलेगा। नगर निगम द्वारा जलविहार-बैजाताल के बीचों-बीच स्थान चिन्हित कर लगभग 1.47 करोड़ की लागत से एमबीबीआर तकनीक पर आधारित 1 एमएलडी का सीवर ट्रीटमेंट प्लांट लगाया जा रहा है और निर्माणकर्ता फर्म मैको टैक्नीकल प्राइवेट बिलासपुर छत्तीसगढ द्वारा इसे मात्र एक माह में शुरू कर दिया जाएगा, जिससे गंदे पानी को ट्रीट करने के चलते यह प्लांट 10 बीओडी स्तर का लगभग 10 लाख लीटर साफ पानी बैजाताल, जल विहार एवं बट क्लब स्वर्णरेखा में बहाने के लिए देगा। वहीं प्लांट लगाने वाली कंपनी अनुबंध की शर्तो के हिसाब से 5 वर्ष तक संचालन व संधारण का काम देखेगी।</p>
