<p style="text-align: justify;"><strong>इंदौर </strong>। <strong>&nbsp;</strong> रेल मंत्रालय की ओर से इंदौर तथा वेरावल के बीच एक नई साप्ताहिक महामना एक्सप्रेस ट्रेन शुरू करने का निर्णय लिया गया है, जो कि इंदौर के लिए लोकसभा स्पीकर और सांसद की ओर से एक और सौगात है। लोकसभा अध्यक्ष सुमित्रा महाजन आज इंदौर रेलवे स्टेशन पर आयोजित होने वाले एक समारोह में हरी झंडी दिखाकर इस ट्रेन का शुभारंभ करेंगी। उधर, हावड़ा जंक्शन इंदौर से कोलकाता चलने वाली इंदौरको लकाता-इदौर शिप्रा एक्सप्रेस अगस्त महीने से रोजाना चल सकती है। अगर यह ट्रेन रोजाना चलती है तो इसमें नई पेंट्री कार भी जोड़ी जाएगी। वर्तमान में यह ट्रेन सप्ताह में मात्र तीन दिन चलाई जा रही है। इंदौर से कोलकाता हावड़ा जंक्शन के बीच चलने वाली 22911- 22912 इंदौर-कोलकाता-इंदौर शिप्रा एक्सप्रेस को 15 अगस्त से प्रतिदिन चलाए जाने की संभावना बढ़ गई है। हाल-फिलहाल में यह ट्रेन सप्ताह में तीन दिन मंगलवार, गुरुवार व शनिवार को इंदौर से चलती है। पहले सफर के लिए तैयार प्रसिद्ध धार्मिक स्थल सोमनाथ के नजदीक स्थित वेरावल से मध्यप्रदेश की आर्थिक राजधानी इंदौर को जोड़ने वाली महामना एक्सप्रेस 29 जून को अपने पहले सफर पर रवाना होगी। पश्चिम रेलवे के रतलाम मंडल के एक प्रवक्ता ने बताया कि लोकसभा अध्यक्ष और स्थानीय सांसद सुमित्रा महाजन इंदौर के रेलवे स्टेशन पर आयोजित समारोह में कल शाम पांच बजे हरी झंडी दिखाकर इस साप्ताहिक ट्रेन को पहले सफर पर रवाना करेंगी। प्रवक्ता ने बताया कि नियमित सेवा के रूप में इंदौर-वेरावल महामना एक्सप्रेस 19320 तीन जुलाई से प्रति मंगलवार इंदौर से 22.25 बजे चलकर देवास, उज्जैन और रतलाम होते हुए अगले दिन यानी बुधवार को 18.05 बजे वेरावल पहुंचेगी। वापसी में वेरावल-इंदौर महामना एक्सप्रेस 19319 पांच जुलाई से प्रति गुरुवार वेरावल से 08.45 बजे रवाना होकर रतलाम, उज्जैन एवं देवास होते हुए अगले दिन यानी शुक्रवार को 04.55 बजे इंदौर पहुंचेगी। यह ट्रेन दोनों दिशाओं में देवास, उज्जैन, रतलाम, गोधरा, अहमदाबाद, सुरेद्र नगर, वाकानेर एवं राजकोट स्टेशनों पर ठहरेगी।</p>

<p style="text-align: justify;"><strong>यह है ट्रेन की वर्तमान स्थिति</strong></p>

<p style="text-align: justify;">इंदौर से कोलकाता के बीच वर्तमान में सप्ताह में तीन दिन चल रही इस ट्रेन की हर श्रेणी में लंबी वेटिंग बनी रहती है। स्लीपर में 100 से ज्यादा व एसी-3 में 40 से 50 तक वेटिंग अक्सर इस गाड़ी में बनी रहती है। भोपाल रेल मंडल के पास इस ट्रेन का कोटा भी काफी कम है। इस वजह से यहां से कोलकाता तरफ आवागमन करने वाले यात्रियों को खासी समस्या का सामना करना पड़ता है। इन्हीं बातों को ध्यान में रखते हुए रेल मंत्री ने ट्रेन को नियमित करने की घोषणा की थी।</p>
