<p style="text-align: justify;"><strong>इंदौर </strong>।<strong>&nbsp;</strong>&nbsp; फर्जी फेसबुक आईडी बनाकर एक युवक ने पड़ोसी युवक का मोबाइल नंबर डालकर उसकी पत्नी का फोटो अपलोड कर अश्लील कमेंट कर दिए। युवक को लोगों के फोन आए तो वह परेशान हो गया। युवक की शिकायत के बाद राज्य सायबर सेल ने फर्जी आईडी बनाने वाले को गिर&mu;तार किया। एसपी (राज्य सायबर सेल) जितेंद्रसिंह ने बताया कि एक युवक ने शिकायत दर्ज कराई थी कि किसी अज्ञात व्यक्ति ने किसी लड़की के नाम से फेक फेसबुक आईडी बनाकर मेरा मोबाइल फोन अपलोड किया। साथ ही मेरे घर की महिला का भी फोटो अपलोड किया है, जिसके कारण मेरे मोबाइल पर लोगों के फोन आ रहे हैं, जो अश्लील कमेंट्स कर रहे हैं। इस शिकायत के बाद एसपी जितेंद्रसिंह ने जांच उपनिरीक्षक पूजा मुवेल को सौंपी। जांच में पाया गया कि फेक फेसबुक आईडी रामबाबू पिता गोवर्धन निवासी ग्राम मारोद मरीमाता खंडवा रोड ने बनाई है। इस पर पुलिस ने मामला दर्ज किया। सायबर सेल ने रामबाबू को गिर&mu;तार कर उससे मोबाइल फोन व सिम जब्त की। पूछताछ में उसने बताया कि फरियादी युवक पूर्व में मेरे मोहल्ले में रहता था। उससे मेरा झगड़ा हो गया था। इसके बाद से हमारी रंजिश चल रही है। झगड़े के बाद मैं मारोद रहने चला गया। पुराने विवाद में झगड़ा होने के कारण मैंने उसके परिवार वालों से बदला लेने के लिए फर्जी फेसबुक बनाई थी। आरोपी रामबाबू को पकड़ने में उप निरीक्षक पूजा मुवेल, उनि. जितेन्द्र चौहान, सउनि.(अ) धीरजसिंह गौर, प्रधान आरक्षक राम बाजपेई, प्रआर प्रभाकर महाजन, महिला आरक्षक दीपिका व्यास, आर. विवेक मिश्रा, आर. राहुलसिंह गौर, आरक्षक दिनेश की महत्वपूर्ण भूमिका रही है।</p>
